
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κανονισμός αναθέσεως και εκτελέσεως παρά της 
Ιεράς Μητροπόλεως Καστοριάς και των υπαγο- 
μένων σε αυτήν εκκλησιαστικών νομικών προ¬ 
σώπων συμβάσεων έργων, μελετών και παροχής 
συναφών υπηρεσιών. 

2 Τροποποίηση και κωδικοποίηση του Κανονισμού 
συστάσεως και λειτουργίας του Εκκλησιαστικού 
Ιδρύματος υπό την επωνυμίαν: «ΒΡΕΦΟΝΗΠΙΑ¬ 
ΚΟΣ ΣΤΑΘΜΟΣ - ΝΗΠΙΑΓΩΓΕΙΟ - ΔΗΜΟΤΙΚΟ ΣΧΟ¬ 
ΛΕΙΟ ΙΕΡΟΥ ΝΑΟΥ ΜΕΤΑΜΟΡΦΩΣΕΩΣ ΣΩΤΗΡΟΣ 
ΒΡΙΛΗΣΣΙΩΝ ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗ¬ 
ΝΩΝ». 


ΑΠΟΦΑΣΕΙΣ 

Αριθμ. 5936-2016/214 (1) 

Κανονισμός αναθέσεως και εκτελέσεως παρά της 
Ιεράς Μητροπόλεως Καστοριάς και των υπαγό¬ 
μενων σε αυτήν εκκλησιαστικών νομικών προ¬ 
σώπων συμβάσεων έργων, μελετών και παροχής 
συναφών υπηρεσιών. 

Η ΙΕΡΑ ΣΥΝΟΔΟΣ 

ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Έχουσα υπόψη: 

1. τα άρθρα 29 παραγρ. 2 και 59 παραγρ. 2 του νόμου 
590/1977 «Περί Καταστατικού Χάρτου της Εκκλησίας 
της Ελλάδος» (Α' 146), και το άρθρο 68 παρ. 1, 5α' του 
ν. 4235/2014, 

2. τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, οι οποίες απορρέουν από 
τας Ευαγγελικός επιταγάς, τους ιερούς Κανόνας και τους 
νόμους του Κράτους, 

3. τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Μητροπόλεως Καστοριάς, 

4. την υπ' αριθμ. 1371/1.11.2016 πρότασιν του Σεβα- 
σμιωτάτου Μητροπολίτου Καστοριάς Σεραφείμ, και 

5. την από 14.12.2016 γνωμοδότησιν του Ειδικού Νομι¬ 
κού Συμβούλου της Εκκλησίας της Ελλάδος, αποφασίζει: 


καθορίζει τον τρόπο αναθέσεως, εκπονήσεως και διενερ- 
γείας έργων, μελετών, προμηθειών και υπηρεσιών παρά 
της Ιεράς Μητροπόλεως Καστοριάς και των υπαγομένων 
εις αυτήν εκκλησιαστικών νομικών προσώπων, ως εξής: 

ΚΑΝΟΝΙΣΜΟΣ αναθέσεως και εκτελέσεως παρά της 
Ιεράς Μητροπόλεως Καστοριάς και των υπαγομένων σε 
αυτήν εκκλησιαστικών νομικών προσώπων συμβάσεων 
έργων, μελετών και παροχής συναφών υπηρεσιών. 

ΚΕΦΑΛΑΙΟΝ Α' 

ΓΕΝΙΚΑΙ ΔΙΑΤΑΞΕΙΣ 

Άρθρον1 

Αντικείμενον του Κανονισμού 

1) Αντικείμενον του παρόντος Κανονισμού αποτελεί 
ο καθορισμός των όρων και προϋποθέσεων, κατά τους 
οποίους ανατίθενται, συνάπτονται και εκτελούνται αι 
συμβάσεις έργων, μελετών και παροχής συναφών υπη¬ 
ρεσιών, τας οποίας αναθέτει η Ιερά Μητρόπολις Καστο¬ 
ριάς και τα υπαγόμενα στην πνευματική και κανονική 
δικαιοδοσία και διοικητική εποπτείατης Εκκλησιαστικά 
Νομικά Πρόσωπα του άρθρου 1 παρ. 4 σε συνδυασμό με 
τα άρθρα 11,29,39,46 και 67 του ν. 590/1977 περί Κατα¬ 
στατικού Χάρτη της Εκκλησίας της Ελλάδος και των κατ' 
εξουσιοδότησή του Κανονισμών της Ιεράς Συνόδου της 
Εκκλησίας της Ελλάδος και αποφάσεων του Μητροπολί¬ 
του Καστοριάς (Ενοριακοί Ναοί μετά των Παρεκκλησίων 
τους, Ιερές Μονές και Ιερά Ησυχαστήρια, Εκκλησιαστικά 
Ιδρύματα κ.α.). 

2) Περί του ορισμού του εκκλησιαστικού έργου ισχύ¬ 
ουν οι ορισμοί του Κανονισμού 55/1974 (ΦΕΚ Α' 185/ 
1.7.1974). 

3) Τα ανωτέρω έργα διακρίνονται εις τεχνικά και καλ¬ 
λιτεχνικά. 

α) Τεχνικόν έργον είναι πάσα μετά του εδάφους συν- 
δεομένη κατασκευή συμπληρουμένη ή μη υπό εγκατα¬ 
στάσεων και αντιστρόφως, εκτελουμένη υπό της Ιεράς 
Μητροπόλεως Καστοριάς νοουμένη ως νέα κατασκευή, 
ανακαίνισις, επισκευή η συντήρησις. 

β) Καλλιτεχνικόν έργον νοείται γενικώς παν ο,τι δεν 
περιλαμβάνεται εις τα τεχνικά έργα, είτε ενσωματούται 
εις τας δομικάς κατασκευάς και εις τας τοιαύτας των 
εγκαταστάσεων είτε αποτελεί διακοσμητικάς εργασίας 
ως ενδεικτικώς κατωτέρω αναφέρονται, διακοσμήσεις, 

αγιογραφήσεις, κατασκευή τέμπλων, αμβώνων, δεσπο- 
τικών θρόνων, αναλογίων, προσκυνηταρίων, θυρών και 
παραθύρων ειδικών σχεδίων, παγκαρίων, επίπλων ειδι¬ 
κών σχεδίων, γενικώς ένθετοι διακοσμήσεις δαπέδων 
τοίχων και οροφών, έτι δε περί έργων μνημειακού και 
καλλιτεχνικού χαρακτήρος. 

4) «Μελέτη εκκλησιαστικού έργου» είναι το αποτέλε¬ 
σμα συστηματικής και αναλυτικής επιστημονικής και 
τεχνικής εργασίας και ερεύνης, που αποβλέπει εις την 
παραγωγήν εκκλησιαστικού έργου η εις την επέμβασιν 
επί εκκλησιαστικού έργου ή εις τον σχεδιασμόν και την 
απεικόνισιν εκκλησιαστικού έργου. Η μελέτη έχει την 
έκτασιν και το βάθος που καθορίζεται με την σύμβασιν 
αναθέσεώς της, απεικονίζεται δε και παραδίδεται εις την 
Αναθέτουσαν Αρχήν με συγκεκριμένην συμπεφωνημέ- 
νην μορφήν. 

5α) «Σύμβασις παροχής υπηρεσιών συναφών με εκ¬ 
κλησιαστικά έργα» είναι η σύμβασις εις την οποίαν η 
παροχή του αναδόχου συνίσταται εις την προσφοράν 
γνώσεων και ικανοτήτων, δια της διαθέσεως κυρίως 
συγκεκριμένου επιστημονικού προσωπικού και άλλων 
μέσων δι'ορισμένον χρονικόν διάστημα, που προσδιορί¬ 
ζεται είτε ημερολογιακώς είτε εν συναρτήσει με ορισμέ- 
νον γεγονός της διαδικασίας παραγωγής εκκλησιαστικού 
έργου. 

Ως συμβάσεις παροχής υπηρεσιών νοούνται ιδίως αι 
συμβάσεις: 

I. Δια την σύνταξιν των τευχών διαγωνισμού αναθέσε- 
ως μελέτης ή υπηρεσίας. 

II. Δια τον έλεγχον και την επίβλεψιν έργου η μελέτης. 

III. Δια την υποστήριξιν της Ιεράς Μητροπόλεως Κα¬ 
στοριάς είτε κατά την διαδικασίαν αναθέσεώς συμβά- 
σεως μελέτης, έργου η υπηρεσίας, είτε ειςτην επίβλεψιν 
η τον έλεγχον μελέτης είτε εις την διοίκησιν ή επίβλεψιν 
ή έλεγχον έργου. 

β) Εν περιπτώσει αμφισβητήσεως περί τον χαρακτη¬ 
ρισμόν έργου τινός ως καλλιτεχνικού αποφαίνεται εν 
ολομέλεια το Κεντρικόν Συμβούλιον Εκκλησιαστικής 
Αρχιτεκτονικής (Κ.Ε.Σ.Ε.Α.) της Εκκλησίας της Ελλάδος. 

6) Έκαστον των έργων περιλαμβάνει την εκπόνησιν της 
μελέτης και την εκτέλεσιν της κατασκευής του. 

7) Τα έργα, αι μελέται και αι παροχαί συναφών υπη¬ 
ρεσιών δια την ανάπτυξιν και αξιοποίησιν της εκκλησι¬ 
αστικής περιουσίας δεν αποτελούν «δημόσια έργα» η 
«διοικητικές συμβάσεις έργων η μελετών» η «δημόσιες 
συμβάσεις έργων» η «δημόσιες συμβάσεις μελετών» 
κατά την έννοιαν της σχετικής νομοθεσίας (π.δ. 60/2007, 
π.δ. 59/2007), καθ' όσον η Ιερά Μητρόπολις Καστοριάς 
και τα εποπτευόμενα από αυτήν Εκκλησιαστικά Νομι¬ 
κά Πρόσωπα δεν συνιστούν «οργανισμούς δημοσίου 
δικαίου» κατά την έννοιαν των οδηγιών 2004/17/ΕΚ η 
2004/18/ΕΚ. 

Ομοίως και αι ρυθμιζόμεναι δια του παρόντος Κανονι¬ 
σμού συμβάσεις δεν υπόκεινται ειςτας προβλεπομένας 
δια τα Νομικά Πρόσωπα της Γενικής Κυβερνήσεως και 
του ΔημοσίουΤομέως διαδικασίας προσυμβατικού ελέγ¬ 
χου, με την επιφύλαξιν όσων ορίζονται στο άρθρον 68 
παρ. 1 υποπαράγρ. 3 του ν. 4235/2014. 


Άρθρον 2 

Πεδίον Εφαρμογής 

1) Ο παρών Κανονισμός εφαρμόζεται εφ' όλων των 
συναπτομένων υπό του Νομικού Προσώπου της Ιεράς 
Μητροπόλεως Καστοριάς και των εποπτευομένων από 
αυτήν Εκκλησιαστικών Νομικών Προσώπων συμβάσεων 
έργων και μελετών εις το πλαίσιον της δραστηριότητός 
των, υπό την επφύλαξιν του άρθρου 68 παρ. 1 υποπα¬ 
ράγρ. 3 του ν. 4235/2014. 

2) Ο παρών Κανονισμός εφαρμόζεται και όταν η υπό 
σύναψιν σύμβασις έργου έχει ταυτοχρόνως ως αντικεί- 
μενον και την διενέργειαν προμήθειας ή την παροχήν 
υπηρεσίας ή την εκπόνησιν μελέτης, εφ' όσον η προϋ¬ 
πολογισμένη αξία του έργου υπερβαίνει την προϋπολο- 
γιζομένην αξίαν της περιλαμβανομένης εν τη συμβάσει 
προμήθειας ή υπηρεσίας ή μελέτης. 

3) Δια το ύψος του ποσού των προϋπολογισμών των 
έργων, μελετών η παροχής συναφών υπηρεσιών που 
καταλαμβάνονται από τον παρόντα Κανονισμόν δεν λαμ- 
βάνεται υπ'όψιν ο Φ.Π.Α. ή άλλος τυχόν προβλεφθησό- 
μενος φόρος ή αι αναθεωρήσεις. 

Άρθρον 3 

Συμβάσεις με εκκλησιαστικά νομικά πρόσωπα 

Υπό την επιφύλαξιν των διατάξεων του κοινοτικού 
δικαίου, επιτρέπεται, ανεξαρτήτως ύψους προϋπολο¬ 
γισμού, η απ' ευθείας ανάθεσις συμβάσεων έργων υπό 
της Ιεράς Μητροπόλεως Καστοριάς εις τα Εκκλησιαστι¬ 
κά Νομικά Πρόσωπα Δημοσίου η Ιδιωτικού Δικαίου, τα 
οποία εποπτεύει ή μετέχει η Ιερά Μητρόπολις Καστοριάς 
η προς ετέρα Αναθέτουσα Αρχή, ως και η ανάθεσις συμ¬ 
βάσεων έργων μεταξύ των ανωτέρω εκκλησιαστικών 
Νομικών Προσώπων. 

Άρθρον 4 

Αποφαινόμενα Όργανα 

1 α) Ως Αναθέτουσα Αρχή λογίζεται το Νομικό Πρόσω¬ 
πο της Ιεράς Μητροπόλεως Καστοριάς η το εποπτευό¬ 
μενο από αυτήν Εκκλησιαστικό Νομικό Πρόσωπο (Ενο- 
ριακός Ναός, Ιερά Μονή, Ησυχαστήριο, Εκκλησιαστικό 
Ίδρυμα κ.λπ.). 

β) Προϊσταμένη Αρχή αποτελεί το Μητροπολιτικόν 
Συμβούλιον της Ιεράς Μητροπόλεως Καστοριάς. 

γ) Διευθύνουσα Υπηρεσία είναι η Τεχνική Υπηρεσία 
της Ιεράς Μητροπόλεως Καστοριάς. 

δ) Η Επιβλέπουσα Υπηρεσία αποτελείται εξ απάντων 
των παρ' αυτής εντελλομένων μελών της Τεχνικής Υπη¬ 
ρεσίας. Επί πλέον, καθήκοντα επιβλέποντος μηχανικού 
δύνανται να ανατεθούν και εις έτερα πρόσωπα, ιδιώτας 
μηχανικούς, οίτινες δύνανται να προσληφθούν προς 
κάλυψιν των αναγκών των εργολαβιών, αι οποίαι δεν 
δύνανται να καλυφθώσιν υπό της Τεχνικής Υπηρεσίας. 

ε) Ως «Τεχνικόν Συμβούλιον» ορίζεται το Τεχνικόν Συμ¬ 
βούλιον της Ε.Κ.Υ.Ο. 

2) Ως «Κύριος του Έργου» ορίζεται το Εκκλησιαστικόν 
Νομικόν Πρόσωπον εις το οποίον ανήκει το έργον δια 
λογαριασμόν του οποίου καταρτίζεται η σύμβασις. 

3) Ως «Εργοδότης» ορίζεται η Αναθέτουσα Αρχή, η 
οποία συνάπτει την σύμβασιν έργου, μελέτης ή και πα¬ 
ροχής συναφούς υπηρεσίας. 

4) Επί των αιτήσεων θεραπείας εργοληπτών, μελετη¬ 
τών και παροχών συναφών υπηρεσιών δια συμβάσεις 
της Ιεράς Μητροπόλεως Καστοριάς και των κατά περί- 
πτωσιν Εκκλησιαστικών Νομικών Προσώπων του πα¬ 
ρόντος Κανονισμού, αποφαίνεται το Μητροπολιτικόν 
Συμβούλιοντης Ιεράς Μητροπόλεως Καστοριάς, κατόπιν 
γνωμοδοτήσεως της αρμοδίας Υπηρεσίας ή Επιτροπής. 

Άρθρον 5 

Επιτροπή διαγωνισμού - διαπραγματεύσεως 
1 α) Εις τα έργα συνολικού προϋπολογισμού μέχρι, το 
ανώτατον όριον της δευτέρας τάξεως του Μ.Ε.ΕΠ., χωρίς 
να συνυπολογίζονται τα κονδύλια της αναθεωρήσεως 
και του Φόρου Προστιθεμένης Αξίας (Φ.Π.Α.), η Επιτροπή 
διαγωνισμού ή διαπραγματεύσεως αποτελείται από τρία 
υπηρεσιακά στελέχη της Ιεράς Μητροπόλεως Καστοριάς 
ή του κατά περίπτωση φορέως κατασκευής (μονίμους 
υπαλλήλους η στελέχη συνδεόμενα με σύμβασιν εργα¬ 
σίας, έργου η εντολής), 

β) Τα μέλη της Επιτροπής ορίζονται από το όργανον δι- 
οικήσεως του φορέως, ο οποίος διενεργεί την δημοπρα¬ 
σίαν ή διαπραγμάτευσιν και ο ορισμός τους εγκρίνεται 
από την Προϊσταμένη Αρχή του παρόντος Κανονισμού. 
Εν εκ των μελών της Επιτροπής ορίζεται ως πρόεδρος. 

γ) Δια την Επιτροπήν ορίζεται και αριθμός αναπλη¬ 
ρωματικών μελών, τα οποία αναπληρούν κατά την σει¬ 
ράν διορισμού, οποιαδήποτε έκτων τακτικών μελών, τα 
οποία τυχόν λείπουν, απουσιάζουν ή κωλύονται. 

δ) Τα μέλη της Επιτροπής είναι δυνατόν να ορίζονται 
δια την διενέργειαν περισσοτέρων διαδικασιών αναθέ- 
σεως. 

2α) Εις τα έργα συνολικού προϋπολογισμού ανωτέ- 
ρου του οριζομένου εις την παράγραφον 1, η Επιτροπή 
διαγωνισμού αποτελείται από πέντε (5) τεχνικούς υπη¬ 
ρεσιακά στελέχη του ιδίου ή ετέρων Εκκλησιαστικών 
Νομικών Προσώπων (μονίμους υπαλλήλους η στελέχη 
συνδεόμενα με σύμβασιν εργασίας, έργου ή εντολής), τα 
οποία έχουν την αντίστοιχον δυνατότητα, ανάλογα με τα 
στελέχη, τα οποία διαθέτουν αι υπηρεσίες δια την αξι¬ 
ολογήσω του υπό ανάθεσιν τεχνικού έργου. Αν το έργο 
πρόκειται να χρησιμοποιηθεί από φορέα άλλον από τον 
φορέα κατασκευής, το ένα από αυτά τα μέλη προέρχεται 
από τον φορέα, ο οποίος θα χρησιμοποιήσει το έργον. 

β) Η Επιτροπή διαγωνισμού / διαπραγματεύσεως, 
συγκροτείται από την Προϊσταμένη Αρχή του φορέως 
κατασκευής του έργου, ως αναφέρεται εις την παρ. α 
του παρόντος άρθρου. Εν εκ των μελών της Επιτροπής 
ορίζεται ο πρόεδρος με τον αναπληρωτήν του. 

γ) Δια την επιτροπήν ορίζεται και αριθμός αναπληρω¬ 
ματικών μελών, τα οποία αναπληρούν κατά την σειράν, 
καθ' ην διορίζονται οποιαδήποτε από τα τακτικά αυτά 
μέλη, τα οποία τυχόν λείπουν, απουσιάζουν η κωλύονται. 
Το έργο της Επιτροπής διεξάγεται υπό την επιμέλειαν 
του προέδρου. 

4α) Το Μητροπολιτικόν Συμβούλιον της Ιεράς Μητρο¬ 
πόλεως Καστοριάς δύναται να συγκροτεί εις ετήσιαν βά- 
σιν Επίτροπός διαγωνισμού δια το σύνολον των έργων η 
κατά κατηγορίας. Εις την περίπτωσιν αυτήν διαδικασίαι 
δημοπρασιών, αι οποίαι ήρχισαν εντός του έτους συνε¬ 


χίζονται και ολοκληρώνονται υπό της ιδίας Επιτροπής 
και μετά την λήξιν του έτους. Η ύπαρξις Επιτροπών εις 
ετησίαν βάσιν δεν αποκλείει την συγκρότησιν Επιτροπής 
διαγωνισμού συγκεκριμένου έργου η έργων. 

β) Αι αποφάσεις συγκροτήσεως απασών των Επιτρο¬ 
πών διαγωνισμού κοινοποιούνται εις τα διοριζόμενα 
μέλη και ανακοινώνονται με τοιχοκόλλησιν εις την έδραν 
της Ιεράς Μητροπόλεως Καστοριάς ή του κατά περίπτω¬ 
ση αρμόδιου φορέως κατασκευής, ο οποίος την εκδίδει 
χωρίς να απαιτείται έτερος τύπος δημοσιότητος. 

5) Δια τας προσφοράς, αι οποίαι υποβάλλονται κατά τα 
συστήματα των περιπτώσεων δ', στ' και ζ' του άρθρου 
4 του ν. 3669/2008 και δια την περίπτωσιν ειδικών η με¬ 
γάλων έργων, αι Επίτροποί διαγωνισμού είναι δυνατόν 
να συμπληρούνται με απόφασιν του Μητροπολιτικού 
Συμβουλίου και με άλλα μέλη που έχουν την κατάλλη¬ 
λον επιστημονικήν κατάρτισιν και που δεν δύναται να 
είναι περισσότερα από τέσσερα (4). Η επεξεργασία των 
στοιχείων δια την αξιολόγησιν των προσφορών δύναται 
να ανατεθή με την εν λόγω απόφασιν εις κλιμάκιον της 
όλης Επιτροπής. Με την απόφασιν καθορίζονται και τα 
μέλη του κλιμακίου. 

6) Κατ' εξαίρεσιν η Προϊσταμένη Αρχή, δι' έργα, τα 
οποία παρουσιάζουν ιδιαίτερα προβλήματα, δύναται 
να εφαρμόση τας παραγράφους 2 έως 6, έστω και εάν 
τα έργα αυτά έχουν προϋπολογισμόν μικρότερον από 
το όριον της παραγράφου 2. 

7) Αι Επίτροποί διαγωνισμού οφείλουν να παραδώ¬ 
σουν την εισήγησίν των εγκαίρως προς την Αναθέτουσαν 
Αρχήν, ώστε η Αρχή να αποφασίση δια το αποτέλεσμα 
του διαγωνισμού εντός της προθεσμίας ισχύος των προ¬ 
σφορών. 

Άρθρον 6 

Κατασκευή έργων και εκπόνησις μελετών 

1) Τα έργα της Ιεράς Μητροπόλεως Καστοριάς και των 
εποπτευόμενων από αυτήν Εκκλησιαστικών Νομικών 
Προσώπων κατασκευάζονται βάσει σχετικής μελέτης, 
αναλόγως της φύσεως του έργου: 

I. Είτε από εργοληπτικός επιχειρήσεις, είτε από εμπει- 
ροτέχνας, είτε από ειδικούς τεχνίτας, είτε από ειδικούς 
περί τα εκκλησιαστικά καλλιτέχνας. 

II. Από την Ιερά Μητρόπολιν Καστοριάς η το εποπτευό¬ 
μενο από αυτήν εκκλησιαστικό Νομικό Πρόσωπο, με αυ¬ 
τεπιστασίαν, δια της ΔιευθύνσεωςΤεχνικών Υπηρεσιών 
της Ιεράς Μητροπόλεως Καστοριάς και με προσωπικόν 
που είτε υπάρχει είτε κατά περίπτωσιν προσλαμβάνεται 
και αμείβεται από τας πιστώσεις του έργου. 

2) Αι μελέται της Ιεράς Μητροπόλεως Καστοριάς και 
των εποπτευόμενων από αυτήν Εκκλησιαστικών Νομι¬ 
κών Προσώπων εκπονούνται είτε από την Διεύθυνσιν 
Τεχνικών Υπηρεσιών της Ιεράς Μητροπόλεως Καστο¬ 
ριάς, είτε από ιδιώτας μελετητάς, είτε από εταιρείας ή 
Γραφεία μελετών. 

3) Συναφείς υπηρεσίαι παρέχονται εις την Ιερόν Μη- 
τρόπολιν Καστοριάς και τα εποπτευόμενα από αυτήν 
Εκκλησιαστικά Νομικά Πρόσωπα, είτε από ιδιώτας είτε 
από εταιρείας ή Γραφεία παροχής υπηρεσιών που έχουν 
την απαιτουμένην επιστημονικήν γνώσιν και το ανεγνω- 

ρισμένον από το δίκαιον της επαγγελματικής των έδρας 
δικαίωμα. 

ΚΕΦΑΛΑΙΟΝ Β' 

ΔΙΑΔΙΚΑΣΙΑΙ ΑΝΑΘΕΣΕΩΣ 

Άρθρον 7 

Επιλογή διαδικασίας αναθέσεως 

1) Η ανάθεσις συμβάσεων έργων ή μελετών ή παροχής 
συναφών υπηρεσιών με προϋπολογισμόν ανώτεροντων 
εκατόν χιλιάδων ευρώ (100.000,00 €) δύναται να γίνη 
κατά περίπτωσιν με μίαν από τας κατωτέρω διαδικασίας: 

I. ανοικτού διαγωνισμού 

II. κλειστού διαγωνισμού 

III. διαπραγματεύσεων 

IV. ανταγωνιστικού διαλόγου 

V. προεπιλογής αναδόχου 

2) Δια την ανάθεσιν συμβάσεων έργων ή μελετών ή 
παροχής συναφών υπηρεσιών, των οποίων ο προϋπο¬ 
λογισμός δαπάνης είναι κατώτερος η ίσος των εκατόν 
χιλιάδων ευρώ (100.000,00 €) είναι δυνατόν, επιπλέον 
των ανωτέρω, να επιλέγεται κατά περίπτωσιν και μία εκ 
των κάτωθι διαδικασιών: 

I. προχείρου διαγωνισμού 

II. διαπραγματεύσεων 

Άρθρον 8 

Ορισμοί Διαδικασιών ανοικτού, κλειστού διαγωνισμού, 
διαπραγματεύσεων, ανταγωνιστικού διαλόγου 

1) Διαδικασία ανοικτού διαγωνισμού είναι η διαδικασία 
εις το πλαίσιον της οποίας κάθε ενδιαφερόμενος οικονο¬ 
μικός φορεύς δύναται να υποβάλη προσφοράν. 

2) Διαδικασία κλειστού διαγωνισμού είναι η διαδικασία 
εις το πλαίσιον της οποίας κάθε οικονομικός φορεύς δύ- 
ναται να ζητήση να συμμετάσχη εκδηλώνων ενδιαφέρον, 
αλλά μόνον οι υποψήφιοι που θα κληθούν από την Ιεράν 
Μητρόπολιν Καστοριάς ή το αρμόδιο Εκκλησιαστικόν 
Νομικόν Πρόσωπον θα δικαιούνται να υποβάλουν προ¬ 
σφοράν. 

3) Διαδικασία με διαπραγμάτευσιν είναι η διαδικασία 
εις το πλαίσιον της οποίας η Ιερά Μητρόπολις Καστοριάς 
ή το εποπτευόμενο από αυτήν εκκλησιαστικό Νομικό 
Πρόσωπο διαβουλεύεται με έναν ή περισσοτέρους οικο¬ 
νομικούς φορείς της επιλογής του και διαπραγματεύεται 
τους όρους της συμβάσεως με ένα ή περισσοτέρους από 
αυτούς. 

4α) Ανταγωνιστικός διάλογος είναι η διαδικασία, η 
οποία είναι δυνατόν να ακολουθηθή δια πολύπλοκους 
συμβάσεις. Εις την διαδικασίαν του ανταγωνιστικού δια¬ 
λόγου δύναται να προσφύγη η Ιερά Μητρόπολις Καστο¬ 
ριάς και τα υπαγόμενα στον παρόντα Κανονισμό Νομικά 
Πρόσωπα ειδικώς εις περίπτωσιν ιδιαιτέρως πολύπλο¬ 
κων συμβάσεων κατ'ανάλογον εφαρμογήν του άρθρου 
23 του π.δ. 60/2007 (κατ' αντιστοιχίαν του άρθρ. 29 της 
Οδηγίας 2004/18/ΕΚ), εφ'όσον με απόφασιντου Μητρο- 
πολιτικού Συμβουλίου κριθή ότι η χρησιμοποίησις της 
ανοικτής ή της κλειστής διαδικασίας δεν επιτρέπει την 
ανάθεσιν της συμβάσεως. 

β) Κατ'αυτήν δημοσιεύεται Προκήρυξιςδιατης οποίας 
γνωστοποιούνται αι ανάγκαι και αι απαιτήσεις της Ανα- 


θετούσης Αρχής. Όσοι κρίνουν ότι δύνανται να ανταπο- 
κριθούν εκδηλώνουν ενδιαφέρον. Η Ιερά Μητρόπολις 
Καστοριάς η το εποπτευόμενον Εκκλησιαστικόν Νομι¬ 
κόν Πρόσωπον επιλέγει όσους εκ τούτων πληρούν τα 
προβλεπόμενα εκάστοτε εις την Προκήρυξιν κριτήρια 
ποιοτικής επιλογής. Εν συνέχεια διεξάγει με αυτούς δι¬ 
άλογον, προκειμένου να ευρεθούν μία η περισσότεραι 
λύσεις που θα ηδύναντο να ικανοποιήσουν τας ανάγκας 
της Αναθέτουσας Αρχής και του «κυρίου του έργου». 
Μετά την εξεύρεσιν των λύσεων κηρύσσεται η λήξις του 
διαλόγου και καλούναι οι επιλεγέντες υποψήφιοι να υπο¬ 
βάλουν προσφοράν βάσει αυτών. 

5α) Εις την διαδικασίαν με προεπιλογήν αναδόχου, κατ' 
αρχήν δημοσιεύεται Διακήρυξις προς εκδήλωσιν ενδι¬ 
αφέροντος. Εις την Διακήρυξιν αναφέρονται η πιθανα- 
λογουμένη ημερομηνία κατά την οποίαν όσοι προεπιλε- 
γούν θα κληθούν να υποβάλουν προσφοράν, ως επίσης 
και η εγγύησιςπου πρέπει να καταθέσουν προκειμένου 
να συμμετάσχουν εις το στάδιον υποβολής των προ¬ 
σφορών. Ακολουθεί επιλογή των συμμετασχόντων βάσει 
των κριτηρίων που αναφέρονται εις την Διακήρυξιν. Εν 
συνέχεια, οι προεπιλεγέντες προσκαλούνται να συμμε¬ 
τάσχουν εις τον κυρίως διαγωνισμόν και να καταθέσουν 
προσφοράν. 

β) Δια την επιλογήν της διαδικασίας αυτής προαπαι- 
τείται απόφασιςτου Μητροπολιτικού Συμβουλίου. Η εν 
λόγω διαδικασία γίνεται κατ' ανάλογον εφαρμογήν του 
άρθρ. 23 του ν. 3669/2008. 

Άρθρον 9 

Διαδικασία προχείρου διαγωνισμού 

1) Πρόχειρος διαγωνισμός είναι η διαδικασία, εις το 
πλαίσιον της οποίας η Ιερά Μητρόπολις Καστοριάς ή 
το εποπτευόμενον από αυτήν Εκκλησιαστικόν Νομικόν 
Πρόσωπον, μετά από άτυπον έρευναν αγοράς ή μετά 
από δημοσίευσιν προσκλήσεως ενδιαφέροντος, αναθέ¬ 
τει εις εκείνα τα φυσικά η νομικά πρόσωπα του άρθρου 6 
του παρόντος Κανονισμού που θα επιλέξη την εκτέλεσιν 
ορισμένης συμβάσεως. 

2) Η διαδικασία του προχείρου διαγωνισμού διενερ- 
γείται ως εξής: 

I. Η Αναθέτουσα Αρχή είτε διενεργεί άτυπον έρευναν 
αγοράς και απευθύνεται εις τρεις (3) κατ' ελάχιστον υπο¬ 
ψηφίους της επιλογής της που δραστηριοποιούνται εις 
τομείς συναφείς με το δημοπρατούμενον αντικείμενον, 
από τους οποίους ζητείται η υποβολή προσφοράς, είτε 
προβαίνει εις δημοσίευσιν προσκλήσεως ενδιαφέροντος 
και συλλέγει προσφοράς από ενδιαφερομένους. 

II. Εν συνέχεια η Αναθέτουσα Αρχή δικαιούται να συ- 
νάψη σύμβασιν με οιονδήποτε από τους ως άνω προ- 
σφέροντας, είτε βάσει της προσφοράς του, είτε μετά 
από περαιτέρω διαπραγμάτευσιν ή κατά τους όρους της 
προσκλήσεως ενδιαφέροντος με ένα ή περισσοτέρους 
από τους προσφέροντας. 

3) Κατ' εξαίρεσιν των ανωτέρω, εις περίπτωσιν που 
η δαπάνη έργου ή μελέτης ή παροχής συναφών υπη¬ 
ρεσιών είναι ίση ή κατωτέρα των είκοσι χιλιάδων ευρώ 
(20.000,00 €), η Ιερά Μητρόπολις Καστοριάς ή το κατά 
περίπτωσινν εποπτευόμενον Νομικόν Πρόσωπον δύνα- 




Τεύχος Β'693/07.03.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


5895 


ται να αναθέση απ' ευθείας ταύτα εις δραστηριοποιού- 
μενον εις τομείς συναφείς με το αντικείμενον, χωρίς την 
τήρησιν των διαδικασιών της παρ. 2. 

Άρθρον10 

Διαδικασία διαπραγματεύσεων 
(απ' ευθείας ανάθεσις) 

1) Η απ' ευθείας ανάθεσις ή ο διαγωνισμός μεταξύ 
περιορισμένου αριθμού προσκαλούμενων φυσικών ή 
νομικών προσώπων του άρθρ. 6 του παρόντος Κανονι¬ 
σμού, ως τρόπος επιλογής αναδόχου δια την κατασκευήν 
έργου ή την εκπόνησιν μελέτης ή την παροχήν συναφών 
υπηρεσιών, επιτρέπεται: 

α) Είτε όταν ο προϋπολογισμός του έργου ή της με¬ 
λέτης ή της παροχής συναφών υπηρεσιών υπολείπεται 
των είκοσι χιλιάδων ευρώ (20.000,00 €). 

β) Είτε κατόπιν δημοσιεύσεως σχετικής Προκηρύξεως, 
ανεξαρτήτως προϋπολογισμού, ειςτας κάτωθι περιπτώ¬ 
σεις: 

ί) Όταν κατά την διενέργειαν διαγωνισμού αι προσφο- 
ραί που έχουν υποβληθεί είναι άκυροι ή απαράδεκτοι και 
η επανάληψιςτου διαγωνισμού κρίνεται απότοΌργανον 
που έχει διακηρύξει τον διαγωνισμόν ασύμφορος. Εις την 
περίπτωσιν αυτήν οι όροι της διακηρύξεως του διεξα- 
χθέντος διαγωνισμού επιτρέπεται να μεταβληθούν κατά 
την απευθείας ανάθεσιν, μόνον όμως δια να καταστούν 
πλέον συμφέροντες δια την Αναθέτουσαν Αρχήν. 

ϋ) Όταν, εις εξαιρετικός περιπτώσεις, πρόκειται δι'έργα 
ή μελέτας ή παροχήν συναφών υπηρεσιών, που ή φύσις 
των ή αστάθμητοι παράγοντες δεν επιτρέπουν μίαν προ¬ 
καταρκτικήν συνολικήν τιμολόγησιν. 

ίϋ) Όταν η φύσις των έργων ή μελετών ή της παροχής 
συναφών υπηρεσιών δεν παρέχει την δυνατότητα δια- 
τυπώσεως αυτών με ακρίβειαν, ούτως ώστε να συναφθή 
σύμβασις με επιλογήν της καλυτέρας προσφοράς. 

γ) Είτε όταν γίνεται διαπραγμάτευσις, χωρίς προηγου- 
μένην δημοσίευσιν προκηρύξεως, ανεξαρτήτως προϋ¬ 
πολογισμού, εις τας κατωτέρω περιπτώσεις: 

ί) Όταν ουδεμία έχει υποβληθεί προσφορά ή ουδε- 
μία κατάλληλος προσφορά εις διαγωνισμόν ανοικτόν 
ή κλειστόν. 

Μ) Όταν δια λόγους τεχνικούς, καλλιτεχνικούς ή σχε¬ 
τικούς με την προστασίαν αποκλειστικών δικαιωμάτων, 
η εκτέλεσις του έργου ή της μελέτης ή της παροχής συ¬ 
ναφών υπηρεσιών δύναται να ανατεθή μόνον εις συγκε- 
κριμένον πρόσωπον. 

ϋί) Όταν η σύμβασις αποτελή συνέχειαν ενός διαγωνι¬ 
σμού έργου ή μελέτης ή παροχής συναφών υπηρεσιών 
και συμφώνως με τους εφαρμοζομένους κανόνας πρέπει 
αύτη να ανατεθή εις τον νικητήν του διαγωνισμού ή εις 
ένα εκ των νικητών. 

ίν) Όταν έκτακτος και φανερά κατεπείγουσα ανάγκη, 
αιτιολογουμένη από την αρμόδιαν Υπηρεσίαν του οικεί¬ 
ου φορέως και το Τεχνικόν Συμβούλιον, καθιστά αδύ¬ 
νατον την τήρησιν των διατάξεων που αφορούν εις την 
διενέργειαν διαγωνισμού. 

ν) Όταν υφίσταται ανάγκη συμπληρωματικών συμ¬ 
βάσεων έργων ή μελετών που δεν περιλαμβάνονται 
μεν εις την αρχικήν σύμβασιν, αλλ'είναι αναγκαίοι λόγω 


απροβλέπτων περιστάσεων που θα προκόψουν κατά 
την εκτέλεσιν της αρχικής συμβάσεως και: 

- Είτε δεν δύνανται να διαχωρισθούν από την κυρίαν 
σύμβασιν. 

- Είτε δύνανται μεν να διαχωρισθούν, είναι όμως απο¬ 
λύτως αναγκαίοι δια την τελειοποίησίν της. 

Αι συμπληρωματικοί αυταί εργασίαι ή μελέται δεν 
δύναται να υπερβαίνουν το πεντήκοντα επί τοις εκατόν 
(50%) της αξίας της κυρίας συμβάσεως. 

νί) Όταν παρίσταται ανάγκη εκτελέσεως νέων εργα¬ 
σιών ή μελετών που συνιστούν επανάληψιν παρομοίων 
εργασιών ή μελετών που είχαν ανατεθεί με διαγωνισμόν 
εις τον αρχικόν ανάδοχον και αποτελούν συνέχειαν ή 
συμπλήρωσιν της αρχικής συμβάσεως, υπό τον όρον, ότι 
δεν έχει παρέλθει τριετία από αυτήν και εξασφαλίζονται 
οι ίδιοι όροι και προϋποθέσεις, πλην μόνον των οικονο¬ 
μικών όρων οι οποίοι δύνανται να τύχουν τιμαριθμικής 
αναπροσαρμογής. 

νϋ) Όταν πρόκειται δι' υπόθεσιν που αφορά εις απόρ¬ 
ρητα της Αναθέτουσας Αρχής, του χαρακτηρισμού ως 
απορρήτου διδομένου δι'αποφάσεωςτου Μητροπολι- 
τικού Συμβουλίου. 

νίίί) Όταν προκόψουν ειδικαί περιπτώσεις, όπως θεο¬ 
μηνία, σεισμός, σοβαρός επικείμενος κίνδυνος, μοναδι- 
κότηςτου κατασκευαστού, συνέχισις εργασιών κατόπιν 
εκπτώσεωςτου αναδόχου ή διαλύσεως της συμβάσεως, 
ερευνητικοί εργασίαι ή εργασίαι δοκιμαστικής εφαρμο¬ 
γής νέων τεχνολογιών ή έργα ειδικής φύσεως, εφ' όσον 
χαρακτηρισθούν ούτω με απόφασιν της Προϊσταμένης 
Αρχής αναλόγως του προϋπολογισμού του, της αποφά- 
σεως ταύτης εκδιδομένης κατόπιν γνώμης του οικείου 
Τεχνικού Συμβουλίου. 

ίχ) Όταν πρόκειται περί έργων καλλιτεχνικών, όποτε 
επιτρέπεται ή απ'ευθείας και άνευ διαγωνισμού ανάθε- 
σις τούτων εις ειδικούς δεδοκιμασμένους καλλιτέχνας ή 
ειδικούς τεχνίτας και ειδικούς κατασκευαστάς κατόπιν 
γνωμοδοτήσεως του Κ.Ε.Σ.Ε.Α. παρά τη Εκκλησία της 
Ελλάδος. 

χ) Όταν πρόκειται περί κατασκευής μικρών έργων 
και εργασιών επισκευής ή συντηρήσεως, των οποίων 
ο προϋπολογισμός δεν υπερβαίνει τας είκοσι χιλιάδας 
ευρώ (20.000,00 €). 

δ) Είτε όταν γίνεται διαπραγμάτευσις, χωρίς προη- 
γουμένην δημοσίευσιν Προκηρύξεως, δια την ανάθεσιν 
συμβάσεως προμελέτης ή ετέρας συμβάσεως μελέτης, η 
συμβατική αμοιβή της οποίας θα είναι έως πεντακοσίας 
χιλιάδας ευρώ (500.000,00 €) άνευ Φ.Π.Α. (ή τυχόν ετέρου 
προβλεφθησομένου φόρου), με σκοπόν την άμεσον επι¬ 
σκευήν, επέκτασιν ή κατασκευήν εκκλησιαστικού κτιρί¬ 
ου, προκειμένου να συναφθή επ'ανταλλάγματι σύμβασις 
μισθώσεως ή άλλης παραχωρήσεως της χρήσεώς του ή 
ετέρου εμπράγματου δικαιώματος επ' αυτού εις το Ελ¬ 
ληνικόν Δημόσιον, Ν.Π.Δ.Δ. ή Ο.Τ.Α. και εν γένει νομικά 
πρόσωπατου δημοσίουτομέως. Ειςτηνπερίπτωσιν αυ¬ 
τήν η Διευθύνουσα Υπηρεσία θα προεκτιμήση το κόστος 
της προμελέτης ή της ετέρας μελέτης, και τούτο θα είναι 
το ανώτατον όριον της συμβατικής αμοιβής του αναδό¬ 
χου. Δια την υπογραφήν της συμβάσεως προμελέτης ή 
ετέρας μελέτης απαιτείται γνωμοδότησιςτου αρμοδίου 

Τεχνικού Συμβουλίου της Εκκλησίαςτης Ελλάδοςτόσον 
ως προς την συνδρομήν των προϋποθέσεων εφαρμογής 
του παρόντος εδαφίου, όσον και προς την ορθότητα του 
ύψους της προεκτιμηθείσης αμοιβής. 

Άρθρον 11 
Συμφωνίαι πλαίσια 

1 α) Εις τας περιπτώσεις κατά τας οποίας πρέπει να 
εκτελεσθούν ομοειδή έργα η μελέται, δια τα οποία δεν 
δύναται να προσδιορισθή εκ των προτέρων ο ακριβής 
αριθμός των και ο χρόνος παραγγελίας και παραδόσεως 
των, είναι δυνατή η σύναψις συμφωνίας πλαισίου. 

β) Με την συμφωνίαν πλαίσιον καθορίζεται ο συνο¬ 
λικός προϋπολογισμός των επί μέρους συμβάσεων, αι 
οποίαι δύνανται να ανατεθούν εις τον ανάδοχον, η χρονι¬ 
κή των διάρκεια, η διαδικασία αναθέσεως των επιμέρους 
συμβάσεων, οι γενικοί όροι εκτελέσεως τούτων, αι τιμαί 
μονάδος εν συναρτήσει πρός κλίμακα ποσοτήτων και 
ο χρόνος ανταποκρίσεως του αναδόχου εις κάθε πρό- 
σκλησιν δι' ανάληψιν εκτελέσεως συγκεκριμένων προ- 
βλεπόμενων από την συμφωνίαν - πλαίσιον εργασιών. 

2) Δια την επιλογήν της διαδικασίας συνάψεως συμφω¬ 
νίας πλαισίου λαμβάνεται υπ' όψιν ο συνολικός προϋπο¬ 
λογισμός αυτής. Η διάρκεια εκάστης συμφωνίας πλαισί¬ 
ου δεν δύναται να υπερβαίνη χρονικώς τα τρία (3) έτη. 

3) Η συμφωνία πλαίσιον επιτρέπεται να συναφθή με 
ένα έως τρεις αναδόχους, αναλόγως της πολυπλοκότη- 
τος του αντικειμένου, του μεγέθους του προϋπολογι¬ 
σμού και της ανάγκης εξασφαλίσεως μεγαλυτέρου αντα¬ 
γωνισμού κατά την διάρκειαν της συμφωνίας, δια της 
υποβολής προσφορών από περισσοτέρους αναδόχους 
της συμφωνίας πλαισίου. 

4) Κατά την διάρκειαν της συμφωνίας πλαισίου ο ανά- 
δοχος, αναλόγως των απαιτήσεων της Αναθέτουσας Αρ¬ 
χής, θα καλήται να υποβάλη οικονομικήν προσφοράν δια 
την υλοποίησιν συγκεκριμένων έργων, εντασσομένων 
εις την συμφωνίαν πλαίσιον. Εάν υπάρχουν περισσότεροι 
ανάδοχοι, θα καλούνται να υποβάλουν ανταγωνιστικήν 
προσφοράν δια την επιλογήν της συμφεροτέρας. Οι ει¬ 
δικότεροι όροι της εκπονήσεως του έργου ή της μελέτης 
θα προβλέπωνται εις την συμφωνίαν πλαίσιον.Το ειδικόν 
αντικείμενον του έργου η της μελέτης, η αμοιβή και ο 
χρόνος υλοποιήσεως θα προβλέπωνται εις την επί μέ¬ 
ρους σύμβασιν. 

5) Εις περιπτώσεις όπου το αντικείμενον της συμβάσε- 
ως έργου η μελέτης είναι επαναλαμβανόμενον ή επαρ- 
κώς προσδιορισμένον εκ των προτέρων, είναι δυνατόν 
να προβλεφθή εις την συμφωνίαν πλαίσιον ότι θα εκδί- 
δεται καθ' εκάστην φοράν μονομερώς από την Αναθέ- 
τουσαν Αρχήν επί μέρους ανάθεσις με προσδιορισμένον 
οικονομικόν αντικείμενον, χωρίς να απαιτείται υποβολή 
προσφοράς από τον ανάδοχον και ενδεχομένως χωρίς 
να απαιτείται υπογραφή ειδικοτέρας συμβάσεως, υπό 
την προϋπόθεσιν ότι οι όροι εκτελέσεως και η αμοιβή 
θα είναι επαρκώς προσδιορισμένοι εις την συμφωνίαν 
πλαίσιον. 

6) Η Προκήρυξις δια την σύναψιν συμφωνίας πλαισίου 
θα περιλαμβάνη επιπλέον και τα εξής: 

I. συνολικόν προϋπολογισμόν της συμφωνίας πλαι¬ 
σίου, 


II. περιγραφήν του συνολικού αντικειμένου των έργων 
και, εφ' όσον είναι δυνατόν, το αντικείμενον των επί μέ¬ 
ρους εργασιών, 

III. συνολικήν χρονικήν διάρκειαν της συμφωνίας πλαι¬ 
σίου, 

IV. διαδικασίαν αναθέσεως των επιμέρους εργασιών, 

V. μέγιστον αριθμόν αναδοχών, οι οποίοι θα επιλεγούν. 

ΚΕΦΑΛΑΙΟΝ Γ' 

ΣΥΣΤΗΜΑΤΑ ΥΠΟΒΟΛΗΣ ΠΡΟΣΦΟΡΩΝ 
Άρθρον12 

Συστήματα υποβολής προσφορών 
δια την εκτέλεσιν έργων 

1) Τα συστήματα υποβολής προσφορών δια την εκτέ- 
λεσιν έργων είναι τα κατωτέρω: 

I. Προσφορά ενιαίου ποσοστού εκπτώσεως επί συ- 
μπεπληρωμένου Τιμολογίου, προητοιμασμένου υπό της 
Τεχνικής Υπηρεσίαςτης Ιεράς Μητροπόλεως Καστοριάς. 

II. Προσφορά επιμέρους ποσοστών εκπτώσεως καθ' 
ομάδας τιμών επί συμπεπληρωμένου Τιμολογίου ομα- 
δοποιημένων τιμών, προητοιμασμένου υπότηςΤεχνικής 
Υπηρεσίας της Ιεράς Μητροπόλεως Καστοριάς. Εις την 
περίπτωσιν αυτήν θα γίνεται έλεγχος της ομαλότητος 
των επιμέρους ποσοστών εκπτώσεως. 

III. Συμπλή ρωσις ανοικτού Τ ιμολογίου κατ' ελευθέραν 
εκτίμησιν του ενδιαφερομένου. Εις την περίπτωσιν αυ¬ 
τήν το Τιμολόγιον είναι δυνατόν να περιλαμβάνη αναλυ¬ 
τικός ή περιληπτικός τιμάς ή κατ'αποκοπήν τιμήν. 

IV. Προσφορά δια μελέτην και κατασκευήν με κατ' 
αποκοπήν εργολαβικόν αντάλλαγμα είτε δι' ολόκληρον 
το έργον είτε δια τμήματα αυτού. Εις το σύστημα αυτό 
αξιολογείται κατ'αρχήν η ποιότης της τεχνικής προσφο¬ 
ράς (μελέτη) και εν συνέχεια εξετάζεται η οικονομική 
προσφορά. 

V. Μειοδοσία μόνον επί ποσοστού οφέλους δια την 
εκτέλεσιν απολογιστικών εργασιών. 

VI. Προσφορά δια την αξιοποίησιν ακινήτων με το 
σύστημα της αντιπαροχής ποσοστών εξ αδιαιρέτου και 
αντιστοίχων διηρημένων ιδιοκτησιών. 

VII. Προσφορά η οποία περιλαμβάνει μερικήν ή ολικήν 
αυτοχρηματοδότησιν έργου με αντάλλαγμα την λειτουρ¬ 
γίαν ή εκμετάλλευσιν αυτού ή άλλα τυχόν ανταλλάγματα 
έναντι της κατασκευής τούτου. Τα συστήματα αυτά δύ- 
νανται να εφαρμοσθούν και συνδυαστικώς μεταξύ των. 

2) Το Μητροπολιτικόν Συμβούλιον μετά από εισήγη- 
σιν της Τεχνικής Υπηρεσίας αναλόγως του προϋπολογι¬ 
σμού δαπάνης του έργου ή της μελέτης ή της παροχής 
συναφών υπηρεσιών καθορίζει με απόφασίν του, κατά 
την διακριτικήν του ευχέρειαν, τα συστήματα υποβολής 
προσφορών. 

3) Ειδικώς δια την λήψιν προσφορών με επιλογήν του 
συστήματος μελέτης κατασκευής του έργου απαιτείται 
προηγουμένη απόφασιςτου Μητροπολιτικού Συμβου¬ 
λίου μετά από γνώμην του Τεχνικού Συμβουλίου της Εκ¬ 
κλησίας της Ελλάδος. Το εν λόγω Τεχνικόν Συμβούλιον 
γνωματεύει και ως προς το σύμφορόν του προσφερο- 
μένου εργολαβικού ανταλλάγματος. Το σύστημα προ¬ 
σφοράς που περιλαμβάνει μελέτην κατασκευήν δύνα- 
ται να εφαρμόζεται δια παν εκκλησιαστικόν έργον που 




Τεύχος Β'693/07.03.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


5897 


αφορά είτε εις ανέγερσιν κτιρίων, είτε εις επισκευήν ή 
συντήρησιν ή ανακαίνισιν ή αναβάθμισιν τούτων, είτε 
εις καλλιτεχνικόν έργον. 

ΚΕΦΑΛΑΙΟΝ Δ' 

ΔΙΑΤΥΠΩΣΕΙΣ ΔΗΜΟΣΙΟΤΗΤΟΣ 

Άρθρον13 

Διατυπώσεις δημοσιότητος 

1) Δια τας συμβάσεις έργων ή μελετών (περιλαμβανό¬ 
μενων και των προμελετών) ή παροχής συναφών υπηρε¬ 
σιών, αι οποίαι ανατίθενται κατά την ανοικτήν ή την κλει¬ 
στήν διαδικασίαν ή την διαδικασίαν με διαπραγμάτευσιν 
κατόπιν δημοσιεύσεως Προκηρύξεως, θα δημοσιεύεται 
υποχρεωτικώς περίληψις της Προκηρύξεως ή της προ- 
σκλήσεως ενδιαφέροντος εις μίαν τουλάχιστον τοπικήν 
εφημερίδα, η οποία θα πληροί τας νομίμους προϋπο¬ 
θέσεις. Η Προκήρυξις θα δημοσιεύεται επιπροσθέτως 
υποχρεωτικώς εις την ιστοσελίδα της Ιεράς Μητροπόλε- 
ως Καστοριάς εις το διαδίκτυον ή του κατά περίπτωση 
αρμόδιου εκκλησιαστικού φορέως κατασκευής. 

2) Με απόφασιν της Αναθετούσης Αρχής, δημοσιευο- 
μένην δια του αυτού τρόπου, είναι δυνατόν να ορίζεται 
διαφορετική ημέρα υποβολής των προσφορών. 

3) Η Προκήρυξις είναι δυνατόν, κατά την ελευθέραν 
κρίσιν της Αναθετούσης Αρχής, να συντάσσεται συμ- 
φώνως προςτα εγκεκριμένα από τον Υπουργόν Π.Ε.Κ.Α. 
υποδείγματα, με τας αναγκαίας όμως προσαρμογάς. 

Άρθρον14 

Προθεσμία υποβολής προσφορών 

1) Εις περίπτωσιν διεξαγωγής ανοικτού ή κλειστού 
διαγωνισμού ή διαδικασίας ανταγωνιστικού διαλόγου 
η προθεσμία υποβολής των προσφορών δεν επιτρέπε¬ 
ται να είναι μικροτέρα των είκοσιν (20) ημερών από της 
ημερομηνίας δημοσιεύσεως της Προκηρύξεως. 

2) Εις περίπτωσιν διεξαγωγής προχείρου διαγωνισμού 
με δημοσίευσιν Προσκλήσεως Ενδιαφέροντος η προθε¬ 
σμία υποβολής των προσφορών δεν επιτρέπεται να είναι 
μικροτέρα των πέντε (5) ημερών από της ημερομηνίας 
δημοσιεύσεως. 

ΚΕΦΑΛΑΙΩΝ Ε' 

ΚΑΝΟΝΕΣ ΣΥΜΜΕΤΟΧΗΣ 

Άρθρον15 

Έλεγχος καταλληλότητος υποψηφίων 

1) Οι ενδιαφερόμενοι υποψήφιοι ανάδοχοι δύνανται 
να υποχρεωθούν να πληρούν και να αποδείξουν ορισμέ¬ 
νος προϋποθέσεις επαγγελματικής επάρκειας, αξιοπιστί¬ 
ας, τεχνικής και χρηματοοικονομικής ικανότητος, συμ- 
φώνως προς τα ειδικότερον οριζόμενα εις τας ισχυούσας 
Κοινοτικός Οδηγίας, το Εθνικόν Δίκαιον Προσαρμογής, 
την Προκήρυξιν και τα λοιπά τεύχη Δημοπρατήσεωςτου 
συγκεκριμένου διαγωνισμού. 

2) Εις πάσαν περίπτωσιν δημοπρατήσεως συμβάσεως 
έργων ή μελέτης ή παροχής συναφών υπηρεσιών γίνεται 
δεκτή χωρίς διακρίσεις και με τους ιδίους όρους που 
εφαρμόζονται δια τους Έλληνας υποψηφίους η συμμετο¬ 
χή όλων των ενδιαφερομένων οικονομικών φορέων των 


κρατών μελών της Ευρωπαϊκής Ενώσεως,του Ενιαίου Ευ¬ 
ρωπαϊκού Οικονομικού Χώρου, ως και Χωρών που έχουν 
υπογράψει συμφωνίας συνδέσεως ή άλλας διμερείς ή 
πολυμερείς συμφωνίας με την Ε.Ε., υπό την προϋπόθεσιν 
αφ'ενός μεν ότι η δημοπρατουμένη σύμβασις εμπίπτει 
εις το πεδίον εφαρμογής αναλογών συμφωνιών και αφ' 
ετέρου ότι οι υποψήφιοι πληρούν τα κριτήρια ποιοτικής 
επιλογής που τίθενται κατά περίπτωσιν από την Ιερόν 
Μητρόπολιν Καστοριάς ή το εποπτευόμενον από αυτήν 
εκκλησιαστικόν Νομικόν Πρόσωπον. 

3) Αι συμβάσεις ανατίθενται βάσει των κριτηρίων του 
παρόντος Κανονισμού και αφού προηγουμένως ελεχθή 
ότιπληρούνταιτα κριτήρια ποιοτικής επιλογής (προσω¬ 
πική κατάστασις, χρηματοοικονομική επάρκεια, τεχνική 
ικανότης κ.α.),τα οποία θα τεθούν εις την Προκήρυξιν ή 
την Πρόσκλησιν υποβολής προσφοράς. 

ΚΕΦΑΛΑΙΟΝ ΣΤ' 

ΕΠΙΛΟΓΗ ΑΝΑΔΟΧΟΥ 

Άρθρον16 

Κριτήρια επιλογής αναδόχου 

1) Ο ανάδοχος δι'εκτέλεσιν έργου επιλέγεται κατά 
περίπτωσιν: 

I. είτε βάσει της πλέον συμφερούσης από τεχνοοικο- 
νομικής απόψεως προσφοράς, 

II. είτε αποκλειστικώς βάσει της χαμηλοτέρας τιμής. 

2) Ο ανάδοχος δι'εκπόνησιν μελέτης ή παροχήν υπη¬ 
ρεσιών επιλέγεται βάσει της πλέον συμφερούσης από 
τεχνοοικονομικής απόψεως προσφοράς. 

3) Ο τρόπος επιλογής θα αναφέρεται εις την Προκή- 
ρυξιν. 

4) Δια την επιλογήν της πλέον συμφερούσης κατά την 
ως άνω παράγραφον 1/1 προσφοράς θα σταθμίζονται 
κριτήρια που συνδέονται με το αντικείμενον της συγκε¬ 
κριμένης συμβάσεως (κριτήρια αξιολογήσεως) και αφο¬ 
ρούν εις την τεχνικήν προσφοράν των διαγωνιζομένων. 
Τα κριτήρια αξιολογήσεως των προσφορών θα αναφέ- 
ρονται εις την Προκήρυξιν ομού μετά της βαρύτητος, 
την οποίαν θα έχουν κατά την αξιολόγησίν των. Ταύτα 
δύνανται να είναι ιδίως η τιμή, η προθεσμία εκτελέσεως, 
η ποιότης, η αποδοτικότης, τα τεχνικά πλεονεκτήματα, 
τα αισθητικά και λειτουργικά χαρακτηριστικά, η τεχνική 
αξία, η εμπειρία εις εκκλησιαστικά έργα κ.λπ. 

5) Εις περίπτωσιν, καθ'ην η Ιερά Μητρόπολις Καστορι¬ 
άς δια των αρμοδίων οργάνων της θεωρήσει ότι η προ¬ 
σφορά ενός διαγωνιζόμενου είναι υπερβολικώς χαμη¬ 
λή εν σχέσει με το αντικείμενον της δημοπρατουμένης 
συμβάσεως, δύναται να καλέση, πριν να απόρριψη την 
προσφοράν, τον διαγωνιζόμενον, προκειμένου ούτος 
να αιτιολογήση εγγράφως τα επιμέρους στοιχεία της 
προσφοράς του. 

Άρθρον17 

Ενστάσεις κατά της διαδικασίας 

διενεργουμένων διαγωνισμών 

Ια) ΔΓ εκάστην πράξιν ή παράλειψιν αρμοδίου ορ¬ 
γάνου της Ιεράς Μητροπόλεως Καστοριάς ή του κατά 
περίπτωσιν εποπτευόμενου εκκλησιαστικού φορέως εν 
σχέσει προς διενεργούμενον διαγωνισμόν είναι δυνατόν 

να ασκηθή ένστασις μόνον από τα φυσικά ή νομικά πρό¬ 
σωπα του άρθρ. 6 του παρόντος που συμμετέχουν εις τον 
διαγωνισμόν ή απεκλείσθησαν από αυτόν εις οιονδήποτε 
στάδιον της διαδικασίας του. 

β) Ενστάσεις δύνανται να υποβληθούν μόνον δια 
τα στάδια προεπιλογής, καταθέσεως προσφορών και 
αξιολογήσεως και δια λόγους που ανακύπτουν κατά το 
αντίστοιχον στάδιον. 

γ) Αι ενστάσεις απευθύνονται προς την Προϊσταμένην 
Αρχήν, υποβάλλονται εις την έδραν της και παραλαμβά- 
νονται από αρμοδίαν Επιτροπήν. Επ'αυτών αποφαίνεται 
η Προϊσταμένη Αρχή μετά από εισήγησιν της αρμοδίας 
Επιτροπής, την οποίαν συγκροτεί προς τούτο δι' αποφά- 
σεώς του το αρμόδιον Όργανον της Ιεράς Μητροπόλεως 
Καστοριάς. 

2α) Ένστασις κατά της Προκηρύξεως ασκείται εντός 
ανατρεπτικής προθεσμίας πέντε (5) ημερών από της 
τελευταίας δημοσιεύσεώς της. 

β) Ένστασις κατά της αναλυτικής Προκηρύξεως και 
των Τευχών δημοπρατήσεως εν γένει ασκείται εντός ανα¬ 
τρεπτικής προθεσμίας πέντε (5) ημερών απότηςλήξεως 
της προθεσμίας παραλαβής των. 

γ) Ένστασις κατά της διαδικασίας και των πράξεων δι- 
ενεργείας του διαγωνισμού ασκείται εντός ανατρεπτικής 
προθεσμίας τριών (3) ημερών από της δημοσιεύσεώς 
ή κοινοποιήσεως της προσβαλλομένης πράξεως ή της 
τελέσεως διαδικαστικής ενεργείας. 

δ) Ένστασις κατά της αποφάσεως κατακυρώσεως ή της 
αναθέσεωςτης δημοπρατουμένης συμβάσεως ασκείται 
εντός ανατρεπτικής προθεσμίας τριών (3) ημερών από 
της δημοσιεύσεώς του αποτελέσματος του διαγωνισμού. 

3) Ειδικώς δια τους εν άρθρω 7 παρ. 2 διαγωνισμούς 
(πρόχειρον ή διαπραγματεύσεων), το σύνολοντων ανω¬ 
τέρω προθεσμιών δια την άσκησιν ενστάσεως ορίζεται 
εις δυό (2) εργασίμους ημέρας. 

4) Ενστάσεις στρεφόμενοι κατά της συμμετοχής, της 
αξιολογήσεως προσφοράς υποψηφίου ή της κατακυρώ¬ 
σεως του έργου εις αυτόν, κοινοποιούνται με Δικαστικόν 
Επιμελητήν, επί ποινή απαραδέκτου, εντός δυό (2) ερ¬ 
γασίμων ημερών από της ασκήσεώς των από τον ενι- 
στάμενον και προς αυτόν κατά του οποίου στρέφονται. 
Αποδεικτικόν της επιδόσεως της ενστάσεως κοινοποιεί¬ 
ται, με ποινή απαραδέκτου ταύτης, από τον ενιστάμενον 
προς την Ιεράν Μητρόπολιν Καστοριάς. 

5) Δια την άσκησιν πάσης ενστάσεως καταβάλλεται 
τέλος υπέρ της Ιεράς Μητροπόλεως Καστοριάς ίσον προς 
ποσοστόν ένα επί τοις εκατόν (1 %) επί του προϋπολογι¬ 
σμού της υπό ανάθεσιν συμβάσεως έργου ή μελέτης ή 
παροχής συναφών υπηρεσιών, το οποίον εν πάση περι- 
πτώσει δεν θα υπερβαίνει τας δεκαπέντε χιλιάδας ευρώ 
(15.000,00 €) και δεν θα είναι κατώτερον των διακοσίων 
πεντήκοντα ευρώ (250,00 €). Άνευ της καταβολής τούτου 
η ένστασις απορρίπτεται άνευ ετέρου, ως απαραδέκτως 
υποβληθείσα. 

6) Η απόφασις της Προϊσταμένης Αρχής επί της ενστά¬ 
σεως λαμβάνεται εντός τριάκοντα (30) ημερών από της 
καταθέσεώς της η από της κοινοποιήσεώς της εις τον 
καθ' ου αύτη τρίτον. 


Άρθρον18 

Κατακύρωσις Σύναψις συμβάσεως 

1) Κάθε διαδικασία αναθέσεως συμβάσεως έργου 
ή μελέτης ή παροχής συναφών υπηρεσιών της Ιεράς 
Μητροπόλεως Καστοριάς ή εποπτευόμενου από αυτήν 
Εκκλησιαστικού Νομικού Προσώπου κατακυρούται με 
απόφασιν της Προϊσταμένης Αρχής (Μητροπολιτικού 
Συμβουλίου) μετά την εξέτασιν τυχόν ενστάσεων. 

2α) Η Ιερά Μητρόπολις Καστοριάς δύναται, κατά την 
ελευθέραν κρίσιντης και αζημίως δι'αυτήν, να ματαιώση 
οιονδήποτε διαγωνισμόν εις κάθε στάδιον της διαδικα¬ 
σίας, δια τους ακολούθους ενδεικτικώς λόγους: 

I. δια παράτυπον διεξαγωγήν, εφ' όσον από την πα¬ 
ρατυπίαν επηρεάζεται το αποτέλεσμα της διαδικασίας, 

II. εάν το αποτέλεσμα της διαδικασίας κρίνεται κατ' 
ελευθέραν, πλην όμως αιτιολογημένην, κρίσιν μη ικα¬ 
νοποιητικόν, 

III. εάν ο ανταγωνισμός υπήρξεν ανεπαρκής ή εάν 
υπάρχουν σοβαραί ενδείξεις ότι εγένετο συνεννόησις 
των διαγωνιζομένων προς αποφυγήν πραγματικού αντα¬ 
γωνισμού, 

IV. εάν υπήρξε μεταβολή των αναγκών της Αναθετού- 
σης Αρχής εν σχέσει με την υπό ανάθεσιν σύμβασιν. 

V. Δια πάσαν άλλην εύλογον αιτίαν, ην η Αναθέτουσα 
Αρχή κρίνει. 

β) Ειςτας περιπτώσεις αυτάς η Ιερά Μητρόπολη Καστο¬ 
ριάς δύναται να χωρήση εις νέαν διαδικασίαν αναθέσεως 
με τους ιδίους ή τροποποιημένους όρους ή εις ανάθεσιν 
καθ' οιονδήποτε άλλον προβλεπόμενον δια του παρό¬ 
ντος Κανονισμού τρόπον. 

3) Αι αποφάσεις των αρμοδίων οργάνων της Ιεράς Μη¬ 
τροπόλεως Καστοριάς αναφορικώς με διενεργούμενον 
διαγωνισμόν προϋπολογισμού άνω των είκοσιν χιλιάδων 
ευρώ (20.000,00 €) δημοσιεύονται δι' αναρτήσεώς των 
εις την έδραν της και κοινοποιούνται εις τους συμμετέχο¬ 
ντας και εις τον ανάδοχον με επιστολήν, τηλεομοιοτυπίαν 
ή άλλο πρόσφορον μέσον. 

4) Η Ιερά Μητροπόλη Καστοριάς ή το κατά περίπτω- 
σιν εκκλησιαστικόν Νομικόν Πρόσωπον καταρτίζει έγ¬ 
γραφον σύμβασιν με τον ανάδοχον, συμφώνως με τους 
όρους της Προκηρύξεως και την προσφοράν τούτου. Τα 
Τεύχη Δημοπρατήσεως και άπαντα τα τυχόν συνοδευτι¬ 
κά έγγραφα, τα οποία περιγράφονται εις την Προκήρυξιν, 
αποτελούν αναπόσπαστον μέρος της οικείας συμβάσε¬ 
ως. Η σύμβασις δεν είναι δυνατόν να περιλαμβάνη όρους 
αντιθέτους από το περιεχόμενον τωνΤευχών Δημοπρα¬ 
τήσεως του διαγωνισμού. 

5) Εις την σύμβασιν περιλαμβάνονται τουλάχιστον τα 
ακόλουθα στοιχεία: τα πρόσωπα των συμβαλλομένων 
και οι εκπρόσωποί των, το αντικείμενον και τα τεχνικά 
χαρακτηριστικά του έργου ή της μελέτης (περιγραφή του 
συμβατικού αντικειμένου) ή της παροχής συναφών υπη¬ 
ρεσιών, το χρονοδιάγραμμα εκτελέσεως, αι τυχόν επιμέ- 
ρους φάσεις ή τα τμήματα του έργου ή της μελέτης ή της 
παροχής συναφών υπηρεσιών, η αμοιβή και ο τρόπος 
καταβολής της, ο τόπος και αι διαδικασίαι παραδόσεως 
και παραλαβής, η προθεσμία ή η διάρκεια υλοποιήσεως 
του συνόλου του έργου ή της μελέτης ή της παροχής 

συναφών υπηρεσιών ως και των επιμέρους φάσεών των, 
αι εγγυήσεις δια την καλήν εκτέλεσιν της συμβάσεως 
και αι ποινικοί ρήτραι δια την τυχόν υπαιτίαν υπέρβασιν 
των προθεσμιών εκτελέσεως, αι λοιπαί υποχρεώσεις των 
συμβαλλόμενων, ο τρόπος παρακολουθήσεως της εκτε¬ 
λέσεως, το εφαρμοστέον δίκαιον, η μεθοδολογία τυχόν 
τροποποιήσεως ή λύσεωςτης συμβάσεως και επιλύσεως 
τυχόν διαφορών. 

6) Η απόφασις των αρμοδίων οργάνων της Ιεράς Μη- 
τροπόλεως Καστοριάς δια την ανάθεσιν έργου ή μελέτης 
ή συναφών υπηρεσιών άνω των είκοσιν χιλιάδων ευρώ 
(20.000,00 €) κοινοποιείται εγγράφως εις τον ανάδοχον. 
Με την κοινοποίησιν ο ανάδοχος καλείται να προσέλθη 
δια την υπογραφήν συμβάσεως εις καθορισμένην ημέ¬ 
ραν. Η σύμβασις θεωρείται ότι έχει συναφθή από της 
κοινοποιήσεως της αποφάσεως. 

Άρθρον19 

Εργολαβικόν όφελος 

1) Το εργολαβικόν όφελος δια παν εκκλησιαστικόν 
έργον (Γενικά Έξοδα + Όφελος Εργολάβου) ορίζεται εις 
είκοσι ένα επί τοις εκατόν (21 %). 

2α) Ειδικώς το ποσοστόν δια γενικά έξοδα και όφε¬ 
λος του αναδόχου δι' απολογιστικάς εργασίας ορίζεται 
εις δέκα πέντε επί τοις εκατόν (15%) και εφαρμόζεται 
εις το σύνολον των δαπανών που πραγματοποιούνται 
δια λογαριασμόν του εργοδότου, όπως δια προμήθειαν 
υλικών, μισθώματα μηχανημάτων, αγοράν καυσίμων και 
λιπαντικών, αξίαν μισθών και ημερομισθίων, λοιπάς απο¬ 
ζημιώσεις και ασφαλιστικός εισφοράς των εργαζομένων 
και δια κάθε είδους κρατήσεις. 

β) Το εν λόγω όφελος υπόκειται εις το ποσοστόν της 
προσφερθείσης υπό του αναδόχου κατά τον διαγωνι¬ 
σμόν εκπτώσεως. 

ΚΕΦΑΛΑΙΟΝ Ζ' 

ΣΤΑΔΙΟΝ ΕΚΤΕΛΕΣΕΩΣ 

Άρθρον 20 

Αρμοδιότητες 

1) Την κατά το άρθρον 36 παρ. 7 του ν. 3669/2008 
αρμοδιότητα του Υπουργού ασκεί το Μητροπολιτικόν 
Συμβούλιον με πρότασι του Τεχνικού Συμβουλίου. 

2) Την κατά το άρθρον 36 παρ. 9,37 παρ. 10,41 παρ. 1 
του ν. 3669/2008 αρμοδιότητα του Υπουργού ασκεί το 
Μητροπολιτικόν Συμβούλιον. 

3) Την κατά το άρθρον 38 του ν. 3669/2008 αρμοδιότη¬ 
τα του Υπουργού ασκεί το Μητροπολιτικόν Συμβούλιον 
τη προτάσει του Τεχνικού Συμβουλίου. 

Άρθρον 21 

Επίβλεψις Διεύθυνσις έργου ή μελέτης 

1) Με απόφασιν του Μητροπολιτικού Συμβουλίου, με 
πρόταση της Διευθύνουσας Υπηρεσίας της Ιεράς Μη- 
τροπόλεως Καστοριάς, είναι δυνατόν: 

I. Εις την ομάδα επιβλέψεως συμβάσεως έργου να με- 
τέχη και ο μελετητής του έργου. 

II. Δια την εκτέλεσιν (μελέτην, κατασκευήν) έργου ή 
μέρους αυτού και ειδικότερον δια τον σχεδιασμόν, μελέ¬ 


την, έλεγχον μελέτης, διοίκησιν και επίβλεψιν του έργου 
(δύνανται) να ανατεθούν καθήκοντα συμβούλου οιασ- 
δήποτε ειδικότητος (τεχνικού συμβούλου, οικονομικού 
συμβούλου, συμβούλου οργανώσεως, κλπ), εις ημεδαπά 
ή αλλοδαπά, φυσικά ή νομικά πρόσωπα, προκειμένου να 
παράσχουν υπηρεσίας, που απαιτούνται δια την υλοποί- 
ησιν και εκτέλεσιν των έργων αυτών. Η ανάθεσις γίνεται 
μεσύμβασιν, κατόπιν γνώμηςτουΤεχνικού Συμβουλίου, 
εις την οποίαν προσδιορίζονται οι όροι και αι προϋπο¬ 
θέσεις αναθέσεως, αι παρεχόμενοι υπό του συμβούλου 
υπηρεσίαι και η σχετική αμοιβή, κατά παρέκκλισιν από 
κάθε γενικήν η ειδικήν διάταξιν και από τας διατάξεις 
περί αμοιβών μηχανικών. Αι σχετικαί δαπάναι βαρύνουν 
τας πιστώσεις του έργου. 

III. Όταν πρόκειται να εκτελεσθούν έργα προβλεπο- 
μένου συνολικού κόστους μεγαλυτέρου των δέκα εκα¬ 
τομμυρίων ευρώ (10.000.000,00 €), είτε κατά το σύστημα 
της αντιπαροχής, είτε κατά το σύστημα παροχής άλλων 
ανταλλαγμάτων, είτε καθ'οιονδήποτε άλλο σύστημα, να 
ανατεθούν καθήκοντα συμβούλου οιασδήποτε ειδικό- 
τητος (τεχνικού συμβούλου, οικονομικού συμβούλου, 
συμβούλου οργανώσεως, κ.λπ.) εις ημεδαπά ή αλλοδα¬ 
πά, φυσικά ή νομικά πρόσωπα, προκειμένου ούτοι να πα¬ 
ράσχουν υπηρεσίας που απαιτούνται δια την υλοποίησιν 
και εκτέλεσιν των έργων αυτών. Η ανάθεσις γίνεται δια 
συμβάσεως. Ο τρόπος αναθέσεως, αι παρεχόμενοι υπό 
του συμβούλου υπηρεσίαι, οι όροι της συμβάσεως και η 
αμοιβή καθορίζονται με απόφασιν του Μητροπολιτικού 
Συμβουλίου, χωρίς δέσμευσιν από οιανδήποτε γενικήν 
ή ειδικήν διάταξιν. 

2α) Η διεύθυνσις των έργων από την πλευράν του ανα¬ 
δόχου εις τους τόπους κατασκευής των (δύναται να) γί¬ 
νεται από τεχνικούς που έχουν τα κατάλληλα προσόντα 
και είναι αποδεκτοί από την Διευθύνουσαν Υπηρεσίαν. 
Η επί τόπου των έργων παρουσία τεχνικού στελέχους 
ή τεχνικού υπαλλήλου της εργοληπτικής επιχειρήσεως 
είναι υποχρεωτική και ανάλογος με την φύσιν και το μέ¬ 
γεθος του κατασκευαζομένου έργου. 

β) Προκειμένου δι'έργα προϋπολογισμού άνω των 
τριών εκατομμυρίων ευρώ (3.000.000,00 €), η διεύθυν- 
σις του έργου πρέπει να πραγματοποιήται τουλάχιστον 
από τρεις (3) τεχνικούς αναλογών προσόντων και πεί¬ 
ρας, από τους οποίους εις (1) διπλωματούχος ανωτάτου 
εκπαιδευτικού ιδρύματος (Α.Ε.Ι.) και εις (1) πτυχιούχος 
τεχνολογικού εκπαιδευτικού ιδρύματος (Τ.Ε.Ι.). 

3α) Το ελάχιστον τεχνικόν προσωπικόν της διευθύν- 
σεωςτου έργου δύναται να μεταβάλλεται αναλόγωςτου 
προϋπολογισμού και της φύσεως του εκτελουμένου έρ¬ 
γου, κατόπιν αποφάσεως του Μητροπολιτικού Συμβου¬ 
λίου μέ εισήγησι της Διευθύνουσας Υπηρεσίας. Δια το εν 
λόγω προσωπικόν ο ανάδοχος υποχρεούται να προσκό¬ 
μιση εις την Διευθύνουσαν Υπηρεσίαν Βεβαίωσιν του 
οικείου ασφαλιστικού φορέως, εις την οποίαν θα ανα¬ 
γράφεται και ο χρόνος ασφαλίσεωςτων εργαζομένων. 

β) Η παράβασις των διατάξεων του άρθρου αυτού 
παρέχει την δυνατότητα εις την Προϊσταμένην Αρχήν 
να διακόψη την συνέχισιν της συμβάσεως και να προβή 
εις έκπτωσιν του αναδόχου. 

Άρθρον 22 

Εφαρμοστέον Δίκαιον 

1) Υπό την επιφύλαξιν του άρθρου 68 παρ. 1 υποπα- 
ράγρ. 3 του ν. 4235/2014 και όσων ρητώς ορίζονται εις 
τον παρόντα Κανονισμόν, δια την ανάθεσιν και εκτέλεσιν 
των έργων ή μελετών ή την παροχήν συναφών υπηρεσι¬ 
ών, εφαρμόζονται αναλόγως αι διατάξεις της εθνικής ή 
ευρωπαϊκής νομοθεσίας περί δημοσίων έργων ή μελε¬ 
τών ή παροχής συναφών υπηρεσιών μόνον όπου ρητώς 
ειδικώς προβλέπεται τούτο εις την Προκήρυξιν ή τας 
αποφάσεις της Ιεράς Μητροπόλεως Καστοριάς. 

2) Εις περίπτωσιν, καθ' ην ζήτημα δεν ρυθμίζεται ει- 
δικώς από τον παρόντα Κανονισμόν ή από την Προκή- 
ρυξιν ή την σύμβασιν δύνανται, κατόπιν ειδικών προς 
τούτο αποφάσεων των αρμοδίων οργάνων της Ιεράς 
Μητροπόλεως Καστοριάς, να εφαρμόζωνται αναλόγως 
αι συναφείς διατάξεις της ελληνικής νομοθεσίας περί 
αναθέσεως, συνάψεως και εκτελέσεως δημοσίων συμβά¬ 
σεων έργων ή μελετών ή παροχής συναφών υπηρεσιών 
και επικουρικώς αι διατάξεις του Αστικού Κώδικος. 

3) Όπου εις τας παραπεμπομένας διατάξεις μνημονεύ¬ 
ονται ως αρμόδια τα όργανα της δημοσίας διοικήσεως 
νοούνται ως αρμόδια όργανα τα δια του παρόντος προ- 
βλεπόμενα όργανα της Ιεράς Μητροπόλεως Καστοριάς 
και των εποπτευόμενων εκκλησιαστικών φορέων. 

4) Δια τον υπολογισμόν των προθεσμιών που αναφέ- 
ρονται εις τον παρόντα Κανονισμόν εφαρμόζονται αι 
διατάξεις του Αστικού Κώδικος και του ν. 1157/1981. 

Άρθρον 23 

Τροποποίησιςτου Κανονισμού 

1) Τροποποιήσεις ή συμπληρώσεις του Κανονισμού 
εγκρίνονται και ισχύουν συμφώνως προς τας εκάστοτε 
ισχυούσας διατάξεις. 

2) Εάν ο Κανονισμός τροποποιηθή, συμφώνως προς 
τας διατάξεις του παρόντος άρθρου, δεσμεύει τους τρί¬ 
τους αυτοδικαίως από την ημέραν της δημοσιεύσεώς 
του εις την Εφημερίδα της Κυβερνήσεως. 

Άρθρον 24 

Τελικαί μεταβατικοί διατάξεις 

1) Η ισχύς του παρόντος Κανονισμού άρχεται από της 
δημοσιεύσεώςτου εις την Εφημερίδα της Κυβερνήσεως 
και εις το επίσημον δελτίον «ΕΚΚΛΗΣΙΑ» της Εκκλησίας 
της Ελλάδος. 

2) Συμβάσεις έργων ή μελετών, δια τα οποία έχει δη- 
μοσιευθή Προκήρυξις ή έχει διενεργηθή διαγωνισμός ή 
έχει υπογράφει σύμβασις προ της θέσεως εις ισχύν του 
παρόντος Κανονισμού διέπονται υπό των ισχυουσών 
κατά τον χρόνον της αναθέσεως ή της δημοσιεύσεώς της 
Διακηρύξεως διατάξεων και τους όρους της συμβάσεως 
και των συμβατικών τευχών. 

3) Εκ των διατάξεων του παρόντος Κανονισμού δεν 
προκαλείται δαπάνη εις βάρος του προϋπολογισμού του 
Νομικού Προσώπου της Ιεράς Μητροπόλεως Καστοριάς. 


Ο κανονισμός αυτός να δημοσιευθεί στην Εφημερίδα 
της Κυβερνήσεως και στο επίσημο Δελτίο «ΕΚΚΛΗΣΙΑ». 

Αθήνα, 11 Ιανουάριου 2017 
Ο Πρόεδρος 

ΤΟ Αθηνών ΙΕΡΩΝΥΜΟΣ 


Αριθμ. 5833/213 (2) 

Τροποποίηση και κωδικοποίηση του Κανονισμού 
συστάσεως και λειτουργίας του Εκκλησιαστικού 
Ιδρύματος υπό την επωνυμίαν: «ΒΡΕΦΟΝΗΠΙΑ¬ 
ΚΟΣ ΣΤΑΘΜΟΣ - ΝΗΠΙΑΓΩΓΕΙΟ - ΔΗΜΟΤΙΚΟ ΣΧΟ¬ 
ΛΕΙΟ ΙΕΡΟΥ ΝΑΟΥ ΜΕΤΑΜΟΡΦΩΣΕΩΣ ΣΩΤΗΡΟΣ 
ΒΡΙΛΗΣΣΙΩΝ ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗ¬ 
ΝΩΝ». 

Η ΙΕΡΑ ΣΥΝΟΔΟΣ 

ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Έχουσα υπόψη: 

1. τα άρθρα 29 παρ. 2 και 59 παρ. 2 του ν. 590/1977 
«Περί του Καταστατικού Χάρτου της Εκκλησίας της Ελ¬ 
λάδος» (Φ.Ε.Κ. ΑΊ 46/1977), όπως έχουν τροποποιηθεί 
διά του άρθρου 68 του ν. 4235/2014, 

2. τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, αι οποίαι απορρέουν από 
τας Ευαγγελικός επιταγάς, τους Ιερούς Κανόνας και τους 
Νόμους του Κράτους, 

3. τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Αρχιεπισκοπής Αθηνών, 

4. την υπ'αριθμ. ΕΞ.65972016/30.11.2016 πρότασιν 
του Μακαριωτάτου Αρχιεπισκόπου Αθηνών και πάσης 
Ελλάδος Ιερωνύμου, 

5. την από 3.1.2017 Γνωμοδότησιν του Νομικού Γρα¬ 
φείου της Νομικής Υπηρεσίας της Εκκλησίας της Ελλά¬ 
δος, και 

6. την από 11.1.2017 απόφασιν της Διαρκούς Ιεράς 
Συνόδου, αποφασίζει: 

Τροποποιεί και κωδικοποιεί σε ενιαίον κείμενον τον 
Κανονισμόν συστάσεως καί λειτουργίας του εκκλησια¬ 
στικού ιδρύματος υπό την επωνυμίαν: «ΒΡΕΦΟΝΗΠΙΑ¬ 
ΚΟΣ ΣΤΑΘΜΟΣ - ΝΗΠΙΑΓΩΓΕΙΟ - ΔΗΜΟΤΙΚΟ ΣΧΟΛΕΙΟ 
ΙΕΡΟΥ ΝΑΟΥ ΜΕΤΑΜΟΡΦΩΣΕΩΣ ΣΩΤΗΡΟΣ ΒΡΙΛΗΣΣΙ- 
ΩΝ ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ», (Φ.Ε.Κ. 2548 
Β724.9.2014) ως εξής: 

Κανονισμός συστάσεως και λειτουργίας του εκκλησι¬ 
αστικού ιδρύματος υπό την επωνυμίαν: «ΒΡΕΦΟΝΗΠΙ¬ 
ΑΚΟΣ ΣΤΑΘΜΟΣ - ΝΗΠΙΑΓΩΓΕΙΟ - ΔΗΜΟΤΙΚΟ ΣΧΟΛΕΙΟ 
ΙΕΡΟΥ ΝΑΟΥ ΜΕΤΑΜΟΡΦΩΣΕΩΣ ΣΩΤΗΡΟΣ ΒΡΙΛΗΣΣΙΩΝ 
ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ» 

Άρθρο 1 
Σύσταση 

Στην Ιερά Αρχιεπισκοπή Αθηνών και στην ενορία του 
Ιερού Ναού Μεταμορφώσεως Σωτήρος Βριλησσίων 
συνιστάται εκκλησιαστικό ίδρυμα, κατ' εφαρμογή των 

διατάξεων των άρθρων 29 παρ. 2,59 παρ. 2 του Καταστα¬ 
τικού Χάρτη της Εκκλησίας της Ελλάδος (ν. 590/1977), 
με την επωνυμία «ΕΚΠΑΙΔΕΥΤΗΡΙΑ ΙΕΡΟΥ ΝΑΟΥ ΜΕΤΑ- 
ΜΟΡΦΩΣΕΩΣ ΣΩΤΗΡΟΣ ΒΡΙΛΗΣΣΙΩΝ ΤΗΣ ΙΕΡΑΣ ΑΡΧΙ¬ 
ΕΠΙΣΚΟΠΗΣ ΑΘΗΝΩΝ», το οποίο θα αποτελεί αυτοτελή 
υπηρεσία του νομικού προσώπου του Ιερού Ναού Με- 
ταμορφώσεως Σωτήρος Βριλησσίων, ιδίας διαχείρισης 
και μη κερδοσκοπικού χαρακτήρα, θα διέπεται δε από 
τις διατάξεις του παρόντος Κανονισμού και τις κείμενες 
διατάξεις του ελληνικού Νόμου περί συστάσεως, οργα- 
νώσεως και λειτουργίας ιδιωτικών εκπαιδευτηρίων, ο 
οποίος και υπερισχύσει του παρόντος Κανονισμού. 

Άρθρο 2 

Σκοπός του Ιδρύματος 

1. Σκοπός του Ιδρύματος είναι η προσφορά παιδείας 
υψηλού επιπέδου στην ελληνική νεολαία, με σύγχρο¬ 
νες εκπαιδευτικές και παιδαγωγικές αρχές και μεθόδους, 
προσαρμοσμένες στις ιδιαιτερότητες της κοινωνίας μας. 
Η διαπαιδαγώγηση των μαθητών μας με τον καλύτερο 
δυνατό τρόπο, η καλλιέργεια υψηλών ηθικών και πνευ¬ 
ματικών αξιών, η ανάπτυξη εθνικής και θρησκευτικής 
συνείδησης, η παροχή ακαδημαϊκών γνώσεων σε συν¬ 
δυασμό με την ευρύτερη ανάπτυξη της προσωπικότητάς 
τους, η προσέγγιση με τις ποικίλες μορφές της τέχνης 
και της επιστήμης, η ενθάρρυνση και η ανάδειξη ιδιαί¬ 
τερων κλίσεων και δεξιοτήτων, η απόκτηση πνεύματος 
φιλαλληλίας και κοινωνικής προσφοράς, ο σεβασμός στα 
δικαιώματα των άλλων, η διάχυση των φιλελεύθερων 
και δημοκρατικών αρχών στη λειτουργία της σχολικής 
κοινότητας αποτελούν τους κύριους στόχους της παρε¬ 
χόμενης εκπαίδευσης. 

2. Προς τον σκοπό αυτό συστήνονται και λειτουργούν: 

α) Βρεφονηπιακός Σταθμός προς εξυπηρέτηση, φύ¬ 
λαξη, προστασία, ιατροφαρμακευτική περίθαλψη, δι¬ 
απαιδαγώγηση, δημιουργική απασχόληση, ψυχαγωγία 
και εν γένει φροντίδα βρεφών και νηπίων (από 6 μηνών 
μέχρι 4 ετών) εργαζομένων συζύγων και μητέρων που, 
κατά προτίμηση, κατοικούν ή διαμένουν στην περιφέ¬ 
ρεια της ενορίας Μεταμορφώσεως Σωτήρος Βριλησσίων 
και σε περιφέρειες άλλων ενοριών, κατόπιν εξασφάλισης 
άδειας για τη λειτουργία του ως άνω Βρεφονηπιακού 
Σταθμού, σύμφωνα με τους όρους και τις διατάξεις της 
κείμενης νομοθεσίας (ιδίως αρθρ. 12 παρ γ ν. 2082/1992) 
με διακριτικό τίτλο του το «ΒΡΕΦΟΝΗΠΙΑΚΟΣ ΣΤΑΘΜΟΣ 
ΙΕΡΟΥ ΝΑΟΥ ΜΕΤΑΜΟΡΦΩΣΕΩΣ ΒΡΙΛΗΣΣΙΩΝ». 

β) Εκπαιδευτήρια Πρωτοβάθμιας Εκπαίδευσης (Νηπι¬ 
αγωγείο και Δημοτικό Σχολείο) στην περιοχή των Άνω 
Βριλησσίων προς εξυπηρέτηση των εκπαιδευτικών ανα¬ 
γκών των παιδιών, που εντάσσονται στην υποχρεωτική 
εκπαίδευση, όσων δηλαδή παιδιών συμπληρώνουν το 
4ο και το 5ο έτος της ηλικίας τους και φοιτούν στο Νη¬ 
πιαγωγείο, καθώς και παιδιών ηλικίας από 6 ετών έως 
12, που φοιτούν στο Δημοτικό άλλως έωςτης εγγραφής 
τους στην Δευτεροβάθμια Εκπαίδευση, εργαζομένων 
συζύγων που, κατά προτίμηση, κατοικούν ή διαμένουν 
στην περιφέρεια της ενορίας Μεταμορφώσεως Σωτήρος 
Βριλησσίων και σε περιφέρειες άλλων ενοριών, κατόπιν 
εξασφάλισης άδειας για τη λειτουργία του ως άνω Νη¬ 


πιαγωγείου και Δημοτικού, σύμφωνα με τους όρους και 
τις διατάξεις της κείμενης και εκάστοτε ισχύουσας νομο¬ 
θεσίας, με διακριτικό τίτλο του Νηπιαγωγείου «ΙΔΙΩΤΙΚΟ 
ΝΗΠΙΑΓΩΓΕΙΟ ΙΕΡΟΥ ΝΑΟΥ ΜΕΤΑΜΟΡΦΩΣΕΩΣ ΒΡΙΛΗΣ- 
ΣΙΩΝ» καιτουΔημοτικούτο«ΙΔΙΩΤΙΚΟΔΗΜΟΤΙΚΟ ΙΕΡΟΥ 
ΝΑΟΥ ΜΕΤΑΜΟΡΦΩΣΕΩΣ ΒΡΙΛΗΣΣΙΩΝ» αντίστοιχα. 

γ) Εκπαιδευτήρια Δευτεροβάθμιας Εκπαίδευσης (Γυ¬ 
μνάσιο και Γενικό Λύκειο) στην περιοχή των Άνω Βρι- 
λησσίων προς εξυπηρέτηση των αναγκών των μαθητών 
που ολοκληρώνουν την υποχρεωτική εκπαίδευση (Α' 
κύκλος Δευτεροβάθμιας Εκπαίδευσης) και φοιτούν στον 
Β' κύκλο της Δευτεροβάθμιας εκπαίδευσης (μετά- υπο¬ 
χρεωτική Δευτεροβάθμια Εκπαίδευση) εργαζομένων 
συζύγων που, κατά προτίμηση, κατοικούν ή διαμένουν 
στην περιφέρεια της ενορίας Μεταμορφώσεως Σωτήρος 
Βριλησσίων και σε περιφέρειες άλλων ενοριών, κατόπιν 
εξασφάλισης άδειας για τη λειτουργία του ως άνω Γυ¬ 
μνασίου και Λυκείου, σύμφωνα με τους όρους και τις 
διατάξεις της κείμενης και εκάστοτε ισχύουσας νομο¬ 
θεσίας, με διακριτικό τίτλο για το Γυμνάσιο «ΓΥΜΝΑΣΙΟ 
ΙΕΡΟΥ ΝΑΟΥ ΜΕΤΑΜΟΡΦΩΣΕΩΣ ΒΡΙΛΗΣΣΙΩΝ» και για 
το Λύκειο «ΛΥΚΕΙΟ ΙΕΡΟΥ ΝΑΟΥ ΜΕΤΑΜΟΡΦΩΣΕΩΣ 
ΒΡΙΛΗΣΣΙΩΝ» αντίστοιχα. 

3. Σκοπός επίσης του Ιδρύματος είναι η διοργάνωση 
και υποστήριξη παράλληλων εκπαιδευτικών προγραμ¬ 
μάτων και δραστηριοτήτων όπως η έκδοση εντύπων και 
βιβλίων, η οργάνωση διαλέξεων, εορτών και άλλων πα¬ 
ρεμφερών εκδηλώσεων για την προστασία της μητέρας 
και του παιδιού γενικώς, η εφαρμογή καινοτόμων προ¬ 
γραμμάτων περιβαλλοντικής εκπαίδευσης, επαγγελμα¬ 
τικού προσανατολισμού, αγωγής υγείας, κυκλοφοριακής 
αγωγής, ελληνικής ιστορίας, παράδοσης και πολιτισμού, 
διαπολιτισμικής αγωγής κ.ά.. 

Άρθρο 3 

Οργάνωση - Διοίκηση 

1. Το ίδρυμα τελεί υπό την πνευματική και διοικητική 
εποπτεία της Ιεράς Αρχιεπισκοπής Αθηνών και διοικείται 
από πενταμελές Διοικητικό Συμβούλιο (Δ.Σ.) που απαρ¬ 
τίζεται από: 

α) Τον Μακαριώτατο Αρχιεπίσκοπο Αθηνών και πάσης 
Ελλάδος, ως Πρόεδρο, όπως ορίζεται από τον άρθρο 
59 παρ.2 του Καταστατικού Χάρτη της Εκκλησίας της 
Ελλάδος, αναπληρούμενου σε περίπτωση κωλύματος 
ή απουσίας από τον εκάστοτε Πρόεδρο του Εκκλησια¬ 
στικού Συμβουλίου του Ιερού Ναού Μεταμορφώσεως 
Σωτήρος Βριλησσίων και 

β) τα υπόλοιπα 4 μέλη του εκάστοτε Εκκλησιαστικού 
Συμβουλίου. Η θητεία των μελών του Δ.Σ. είναι τριετής, 
δύναται να ανανεωθεί και το αξίωμα τους είναι τιμητικό 
και άμισθο. 

2. Το Δ.Σ. κατά την πρώτη συνεδρίασή του επιλέγει 
μεταξύ των μελών του τον γραμματέα και τον ταμία. 

3. Το Δ.Σ. συνέρχεται τακτικά κάθε μήνα και εκτάκτως 
όταν κριθεί αυτό αναγκαίο από τον Πρόεδρο ή ζητηθεί 
εγγράφως από τρία (3) τουλάχιστον μέλη του Δ.Σ.. 

4. Στις συνεδριάσεις του Δ.Σ. τηρούνται πρακτικά, στα 
οποία καταχωρίζονται όλες οι αποφάσεις, καθώς και η 
γνώμη των μειοψηφησάντων μελών. Τα πρακτικά ανα- 

γιγνώσκονται κατά την επομένη Συνεδρία του Δ.Σ. και 
υπογράφονται από όλα τα μέλη. 

Άρθρο 4 

Καθήκοντα Διοικητικού Συμβουλίου 

1. Το Δ.Σ. διοικεί το Ίδρυμα και φροντίζει για την εκ¬ 
πλήρωση των σκοπών του. Διαχειρίζεται τις υποθέσεις 
αυτού, εγκρίνει τον ετήσιο προϋπολογισμό και απολο¬ 
γισμό εσόδων και εξόδων, τους οποίους υποβάλλει για 
έγκριση στο Μητροπολιτικό Συμβούλιο και αποφασίζει 
για κάθε δαπάνη των Μονάδων των Εκπαιδευτηρίων. 

2. Προσλαμβάνει με σύμβαση εργασίας Ιδιωτικού 
Δικαίου αορίστου ή ορισμένου χρόνου και απολύει το 
προσωπικό όλων των Μονάδων των Εκπαιδευτηρίων, 
αποφασίζει δε την καταβολή εφ' άπαξ αμοιβής για την 
παροχή υπηρεσιών στο Ίδρυμα. 

3. Προσλαμβάνει Συμβούλους επί παιδαγωγικών, ια¬ 
τρικών, νομικών, οικονομικών και άλλων θεμάτων και 
αποφασίζει για κάθε θέμα που δεν προβλέπεται από τον 
παρόντα κανονισμό, πάντοτε δε με την έγκριση των Πρά- 
ξεώντου από το Μητροπολιτικό Συμβούλιο. 

4. Μεριμνά για την εξεύρεση οικονομικών πόρων και 
την επαύξηση αυτών, καθώς και για την εύρυθμη, ομαλή, 
απρόσκοπτη και αποτελεσματική λειτουργία του Ιδρύ¬ 
ματος. 

5. Συντάσσει τον Εσωτερικό Κανονισμό λειτουργίας 
του Βρεφονηπιακού Σταθμού, του Νηπιαγωγείου, του 
Δημοτικού, του Γυμνασίου και του Λυκείου. 

Άρθρο 5 

Καθήκοντα του Προέδρου 

Ί. Ο Πρόεδρος του Δ.Σ. εκπροσωπεί το Ίδρυμα ενώπι¬ 
ον κάθε Δικαστικής, Εκκλησιαστικής ή άλλης Αρχής και 
σε όλες τις σχέσεις του με άλλα ιδρύματα, οργανισμούς, 
νομικά και φυσικά πρόσωπα. Δύναται να εκχωρεί το δι¬ 
καίωμα αυτό κατά περίπτωση σε άλλο μέλος του Δ.Σ., 
κατόπιν αποφάσεωςτου Δ.Σ., γεγονός που αυτοδικαίως 
θα συμβαίνει και στις περιπτώσεις που αναπληρώνεται 
στα καθήκοντά του από τον νόμιμο αναπληρωτή του. 

2. Προσκαλεί το Δ.Σ. σε τακτικές και έκτακτες συνε¬ 
δριάσεις. 

3. Λαμβάνει γνώση της αλληλογραφίας και υπογράφει 
τη σχετική αλληλογραφία. 

4. Μεριμνά για την εφαρμογή των διατάξεων του πα¬ 
ρόντος κανονισμού και των αποφάσεων του Δ.Σ.. 

Άρθρο 6 

Καθήκοντα του γραμματέα 

1.0 γραμματεύς του Δ.Σ. τηρεί το βιβλίο Πρωτοκόλλου 
εισερχομένων και εξερχόμενων εγγράφων του Ιδρύμα¬ 
τος. 

2. Συντάσσει τα πρακτικά των συνεδριάσεων του Δ.Σ. 
και φυλάσσει το βιβλίο των πρακτικών. 

3. Τηρεί τα αρχεία των βιβλίων όλων των Μονάδων 
των Εκπαιδευτηρίων και φυλάσσει τις σφραγίδες αυτών. 

4. Συντάσσει τις Βεβαιώσεις Φοίτησης στο Νηπιαγω¬ 
γείο, τους Τίτλους Σπουδών (Απολυτήρια) για το Δημο¬ 
τικό, Γυμνάσιο και Λύκειο. 


Άρθρο 7 

Καθήκοντα του ταμία 

1. Ο ταμίας εισπράττει τα έσοδα του Ιδρύματος και 
εκδίδει Γραμμάτια εισπράξεως υπογραφόμενα από τον 
Πρόεδρο και τον ταμία. 

2. Για κάθε εισφορά σε είδος εκδίδεται απόδειξη πα¬ 
ραλαβής και γίνεται καταχώρηση στα οικεία βιβλία του 
Ιδρύματος. 

3. Ενεργεί τις πληρωμές, αφού εκδοθεί το χρηματικό 
ένταλμα πληρωμής, το οποίο υπογράφεται από τον Πρό¬ 
εδρο και τον ταμία. 

4. Τηρεί το βιβλίο του Ταμείου, στο οποίο καταχωρί¬ 
ζονται τα έσοδα και τα έξοδα τα οποία πραγματοποιού¬ 
νται κατά την χρονική διάρκεια εκάστης οικονομικής 
χρήσεως. 

5. Τηρεί τα διαχειριστικά βιβλία κάθε Μονάδας των 
Εκπαιδευτηρίων, τα οποία φυλάσσει καθώς και τα πα¬ 
ραστατικά στοιχεία των εισπράξεων και των πληρωμών. 

6. Συντάσσει τον προϋπολογισμό και τον απολογισμό 
τους οποίους υποβάλλει εγκαίρως προς ψήφιση στο Δ.Σ. 
και στη συνέχεια στο οικείο Μητροπολιτικό Συμβούλιο 
για έγκριση. 

7. Τα διπλότυπα Γραμματίων Εισπράξεων και Πλη¬ 
ρωμών φέρουν τη θεώρηση της Ιεράς Αρχιεπισκοπής 
Αθηνών. 

Άρθρο 8 

Προσωπικό των Εκπαιδευτηρίων. 

1. Το προσωπικό όλων των Μονάδων των Εκπαιδευτη¬ 
ρίων διακρίνεται σε τακτικό (αμειβόμενο) και εθελοντικό 
(μη αμειβόμενο). Ο αριθμός των θέσεων του τακτικού 
προσωπικού καθορίζεται με απόφαση του Δ.Σ. ώστε να 
καλύπτονται πλήρως οι ανάγκες λειτουργίας του Βρεφο¬ 
νηπιακού σταθμού, του Νηπιαγωγείου, του Δημοτικού, 
του Γυμνασίου και του Λυκείου. 

2. Για την εύρυθμη, ομαλή και αποτελεσματική λει¬ 
τουργία κάθε Μονάδας προσλαμβάνεται Διευθυντής ή 
Διευθύντρια που να διαθέτει τα απαραίτητα τυπικά και 
ουσιαστικά προσόντα και ο οποίος έχει την ευθύνη λει¬ 
τουργίας της Μονάδας του, και συγκεκριμένα μεριμνά 
για την εκπαίδευση, την υγιεινή κατάσταση των παιδιών, 
για την διαπαιδαγώγησή τους, την ψυχαγωγία τους, την 
καλή διατροφή. Μεριμνά για την καθαριότητα των κτιρί¬ 
ων, παρέχει συμβουλευτική ενημέρωση και υποστήριξη 
στους γονείς των παιδιών, ενημερώνεται και συνεργάζε¬ 
ται με τους εκπαιδευτικούς που διδάσκουν στα επί μέ¬ 
ρους τμήματα των Εκπαιδευτηρίων.Τον Διευθυντή ή την 
Διευθύντρια όταν απουσιάζει ή κωλύεται αναπληρώνει ο 
Υποδιευθυντής ή η Υποδιευθύντρια που ορίζεται από το 
Δ.Σ. του Ιδρύματος και στο πρόσωπό του συντρέχουν οι 
υπό του Νόμου οριζόμενες προϋποθέσεις και προσόντα. 

3. Η Διεύθυνση του Βρεφονηπιακού Σταθμού τηρεί το 
Βιβλίο συμβάντων, τα Ατομικά Δελτία Υγείας των παι¬ 
διών, το Βιβλίο παρουσίας αυτών, το Βιβλίο παρουσίας 
του προσωπικού του σταθμού, και το Μητρώο παιδιών 
του Βρεφονηπιακού Σταθμού. 

3α . Η Διεύθυνση του Νηπιαγωγείου τηρεί το Βιβλίο 
Μητρώου των νηπίων, Βιβλίο Πρωτοκόλλου Αλληλο¬ 
γραφίας (κοινό και εμπιστευτικό), Βιβλίο Υλικού, Βιβλίο 

Πρακτικών του Συλλόγου Διδασκόντων, Βιβλίο Σχολικού 
Συμβουλίου και το Βιβλίο Ημερήσιου Προγράμματος 
του Νηπιαγωγείου. 

3β. Η Διεύθυνση του Δημοτικού τηρεί Βιβλίο Μητρώου 
και Προόδου μαθητών, Βιβλίο Πιστοποιητικών Σπουδής, 
Ημερολόγιο σχολικής ζωής, Πρωτόκολλο αλληλογραφί¬ 
ας (κοινό), Εμπιστευτικό πρωτόκολλο αλληλογραφίας, 
Βιβλίο Βιβλιοθήκης, Βιβλίο Εποπτικών Μέσων Διδασκα¬ 
λίας, Βιβλίο πράξεων Συλλόγου Διδασκόντων και Βιβλίο 
πράξεων Διευθυντή, Βιβλίο πράξεων σχολικού συμβου¬ 
λίου καθώς και τα ακόλουθα έντυπα: Πιστοποιητικό 
Σπουδών, Αποδεικτικό μετεγγραφής, Τίτλος Προόδου, 
έντυπα που αφορούν στη βαθμολογία του μαθητή και 
έλεγχος προόδου. 

3γ. Η Διεύθυνση του Γυμνασίου και του Λυκείου τηρεί 
Πρωτόκολλο Αλληλογραφίας, Βιβλίο Πράξεων Διευθυ- 
ντού, Βιβλίο Πράξεων Συλλόγου Διδασκόντων, Ημερο¬ 
λόγιο Λειτουργίας Σχολείου, Βιβλία διδασκομένης ύλης 
κατά τάξη, Βιβλίο μισθοδοσίας προσωπικού, Βιβλίο βι¬ 
βλιοθήκης, Βιβλίο υλικού, Μητρώο μαθητών, Ευρετήριο 
μερίδας εκάστου μαθητή, Βιβλίο φοιτήσεως (απουσιο¬ 
λόγιο), Βιβλίο επιβολής κυρώσεων (ποινολόγιο) καθώς 
και τα ακόλουθα υπηρεσιακά έντυπα: Ατομικά δελτία 
μαθητών, έντυπα ημερησίων δελτίων φοιτήσεως των 
μαθητών κατά τάξη, ωρολόγια προγράμματα διδασκα¬ 
λίας μαθημάτων, τίτλοι σπουδών, έντυπα επαληθεύσεων 
τίτλων, υπηρεσιακά σημειώματα μετεγγραφής μαθητών, 
έντυπα εισηγήσεως ή επιβολής πειθαρχικών κυρώσεων, 
καταστάσεις βαθμολογίας προφορικής επιδόσεως μα¬ 
θητών, πιστοποιητικά δια στρατολογική χρήση, δελτία 
κινήσεως προσωπικού, καταστάσεις μισθοδοσίας προ¬ 
σωπικού. 

4. Προσλαμβάνονται για τις ανάγκες του Βρεφονηπι¬ 
ακού Σταθμού ένας παιδίατρος, μια δασκάλα μουσικής 
και γυμνάστρια. 

4α. Προσλαμβάνονται για τις ανάγκες του Δημοτικού 
γυμναστής, μουσικός, καθηγητές ξένων γλωσσών και 
εκπαιδευτικοί άλλων ειδικοτήτων ανάλογα με το ανα¬ 
λυτικό πρόγραμμα σπουδών. 

4β. Προσλαμβάνονται για τις ανάγκες του Γυμνασίου 
και Λυκείου καθηγητές ξένων γλωσσών, γυμναστής, μου¬ 
σικός, και εκπαιδευτικοί άλλων ειδικοτήτων ανάλογα με 
το αναλυτικό πρόγραμμα σπουδών. 

5. Οι αποδοχές του προσωπικού του Ιδρύματος καθο¬ 
ρίζονται ελεύθερα με συμφωνία μεταξύ εργαζομένων 
και εργοδότη, δεν μπορούν όμως να είναι κατώτερες 
του ελάχιστου ημερομισθίου που προβλέπεται από τις 
ισχύουσες κάθε φορά συλλογικές συμβάσεις του Υπουρ¬ 
γείου Εργασίας. 

6. Λαμβανομένου υπ'όψη του εκκλησιαστικού χαρα¬ 
κτήρα του Ιδρύματος ελέγχεται η λειτουργία της συμπε¬ 
ριφοράς του προσωπικού του Ιδρύματος, η οποία πρέπει 
να είναι κόσμια, ευπρεπής και με ιδιαίτερα περισσεύματα 
αγάπης, επιείκειας και υπομονής. 

Άρθρο 9 

Λειτουργία των Εκπαιδευτηρίων 

1. Η λειτουργία του Βρεφονηπιακού Σταθμού αρχίζει 
την 1 η Σεπτεμβρίου και λήγει την 31 η Ιουλίου, του επό¬ 


μενου ημερολογιακού έτους, επί 5 ημέρες, δηλαδή από 
Δευτέρα ως Παρασκευή. 

2. Η λειτουργία των υπόλοιπων Μονάδων των Εκπαι¬ 
δευτηρίων είναι αντίστοιχη των δημοσίων σχολείων.Το 
σχολικό έτος αρχίζει την 1 η Σεπτεμβρίου και λήγει στις 
31 Αυγούστου του επόμενου έτους. Το διδακτικό έτος 
αρχίζει την 1 η Σεπτεμβρίου και λήγει στις 21 Ιουνίου 
του επόμενου έτους. Η διδασκαλία των μαθημάτων αρ¬ 
χίζει στις 11 Σεπτεμβρίου και λήγει στις 15 Ιουνίου του 
επόμενου έτους. 

3.0 τρόπος λειτουργίας κάθε Μονάδας, το Πρόγραμμα 
Σπουδών, το ωράριο λειτουργίας αυτής και ό, τι αφορά 
στις αργίες, εκδηλώσεις, παρελάσεις, εορτές και κάθε 
θέμα σχετικό με την λειτουργία του κάθε σχολείου περι- 
έχεται αναλυτικά στον αντίστοιχο Εσωτερικό Κανονισμό 
Λειτουργίας κάθε Μονάδας των Εκπαιδευτηρίων, η απο¬ 
δοχή και τήρηση του οποίου αποτελεί προϋπόθεση για 
την εγγραφή και την ομαλή φοίτηση κάθε μαθητή στα 
Εκπαιδευτήρια του Ιερού Ναού Μεταμορφώσεως του 
Σωτήρος Βριλησσίων. 

Άρθρο 10 
Εγγραφή παιδιών 

1. Δικαίωμα εγγραφής στα τμήματα των Εκπαιδευτηρί¬ 
ων έχουν κυρίως τα παιδιά της Ενορίας του Ιερού Ναού 
Μεταμορφώσεως του Σωτήρος Βριλησσίων και εφ'όσον 
υπάρχουν κενές θέσεις γίνονται δεκτά και παιδιά άλλων 
ενοριών. Προηγούνται τα παιδιά που ήδη φοιτούν σε 
προηγούμενη βαθμίδα εκπαίδευσης των σχολείων μας. 

2. Στο Βρεφονηπιακό σταθμό εγγράφονται παιδιά από 
6 μηνών - 4 ετών. 

3. Στο Νηπιαγωγείο φοιτούν δύο ηλικίες νηπίων. Η 
πρώτη ηλικία (νήπια) περιλαμβάνει τα νήπια, τα οποία 
στις 31 Δεκεμβρίου του έτους εγγραφής συμπληρώνουν 
ηλικία πέντε (5) ετών. Η δεύτερη ηλικία (προνήπια) πε¬ 
ριλαμβάνει τα νήπια, τα οποία στις 31 Δεκεμβρίου του 
έτους εγγραφής συμπληρώνουν ηλικία τεσσάρων (4) 
ετών. 

4. Στην Α' τάξη του Δημοτικού εγγράφονται υποχρε¬ 
ωτικά όσοι μαθητές συμπληρώνουν τη νόμιμη ηλικία. 
Οι εγγραφές πραγματοποιούνται από 1 μέχρι 15 Ιουνί¬ 
ου του προηγούμενου σχολικού έτους. Στις υπόλοιπες 
τάξεις οι μαθητές εγγράφονται αυτεπάγγελτα μετά την 
έκδοση των αποτελεσμάτων. 

5. Εφ' όσον οι γονείς το επιθυμούν μπορεί να καθυστε¬ 
ρήσει κατά ένα έτος η εγγραφή μαθητή στην Α' τάξη, 
όταν παρουσιάζει σοβαρές αδυναμίες να παρακολου¬ 
θήσει το πρόγραμμα της α' τάξης. 

6. Στην Α' Γυμνασίου εγγράφονται υποχρεωτικά όσοι 
μαθητές κατέχουν απολυτήριο τίτλο Δημοτικού. Οι εγ¬ 
γραφές πραγματοποιούνται μέχρι και την προηγούμενη 
ημέρα της έναρξηςτων μαθημάτων, (π.δ. 579/1982, ΦΕΚ 
105 Α'). Στη Β' και Γ' Γυμνασίου εγγράφονται αυτεπαγ- 
γέλτως οι προαγόμενοι από την προηγούμενη τάξη. 

7. Στην Α' Λυκείου εγγράφονται όσοι μαθητές επιθυ¬ 
μούν και κατέχουν απολυτήριο τίτλο Γυμνασίου. Οι εγ¬ 
γραφές πραγματοποιούνται μέχρι και την προηγούμενη 
ημέρα της έναρξηςτων μαθημάτων, (π.δ. 579/1982, ΦΕΚ 
105 Α'). Στη Β' και Γ' Λυκείου εγγράφονται οι προαγόμε- 
νοι από την προηγούμενη τάξη. 

Άρθρο 11 

Διακοπή φιλοξενίας παιδιών 

Η διακοπή φιλοξενίας παιδιών πραγματοποιείται: 

1. Όταν το ζητήσουν με αίτησή τους οι γονείς και οι 
κηδεμόνες των παιδιών. 

2. Όταν παρουσιασθούν σοβαρά προβλήματα στην 
υγεία ή στη συμπεριφορά των παιδιών και δεν μπορούν 
ν' αντιμετωπιστούν από το προσωπικό των Εκπαιδευ¬ 
τηρίων. 

3. Όταν κατ' εξακολούθηση και παρά τις έγγραφες ει¬ 
δοποιήσεις του Δ.Σ. προς τους γονείς, αυτοί δεν συμμορ¬ 
φώνονται προς το πρόγραμμα λειτουργίας της Μονάδας 
και τον Εσωτερικό Κανονισμό Λειτουργίας αυτής. 

4. Όταν απουσιάζουν αδικαιολόγητα συνεχώς πέραν 
του ενός (1) μηνόςτα παιδιά από το σχολείο. 

5. Όταν δεν καταβάλλεται από τους γονείς πέραν των 
τεσσάρων (4) μηνών η οικονομική τους συμμετοχή χωρίς 
να υπάρχει σοβαρός λόγος. 

Άρθρο 12 

Περιουσία - Πόροι 

Πόροι του Ιδρύματος είναι: 

1. Η ετήσια επιχορήγηση του I. Ναού. 

2. Τα έσοδα από την πραγματοποίηση διαφόρων εκ¬ 
δηλώσεων. 

3. Οι δωρεές ή οι κληρονομιές υπέρ του Ιδρύματος. 

4. Η μηνιαία οικονομική συμμετοχή των παιδιών που 
φιλοξενούνται ή φοιτούν στις Μονάδες των Εκπαιδευ¬ 
τηρίων. 

Η καταβολή μηνιαίας συνεισφοράς εκ μέρους της 
οικογένειας έχει την έννοια της συμμετοχής στο έξοδα 
λειτουργίας του σταθμού και βεβαίως συμβολικό χαρα¬ 
κτήρα και όχι κερδοσκοπικό. 

5. Οι επιχορηγήσεις από την Περιφερειακή ή την Το¬ 
πική Αυτοδιοίκηση, Οργανισμούς και άλλα νομικά πρό¬ 
σωπα Δημοσίου ή Ιδιωτικού Δικαίου. 

6. Οι τόκοι εκ των καταθέσεων του Ιδρύματος. 

7. Όλα τα ανωτέρω έσοδα κατατίθενται σε τραπεζικό 
λογαριασμό στο όνομα των Εκπαιδευτηρίων του I. Ναού 
Μεταμορφώσεως Σωτήρος Βριλησσίων. 

8.0 Πρόεδρος υπογράφει τα σχετικά έγγραφα για ανά¬ 
ληψη χρημάτων, τις εκδιδόμενες τραπεζικές επιταγές 
κ.τ.λ.. 

Άρθρο 13 

Τηρούμενα βιβλία 

α) Το Ίδρυμα έχει αυτοτελή διαχείριση, τηρεί δετά εξής 
βιβλία θεωρημένα από την Ιερά Αρχιεπισκοπή Αθηνών. 

1. Βιβλίο Πρωτοκόλλου Εισερχομένων και Εξερχόμε- 
νων εγγράφων 

2. Βιβλίο Πρακτικών Συνεδριάσεων Δ.Σ. 

3. Βιβλίο Ταμείου, διπλότυπα Γραμμάτια Εισπράξεων 
και διπλότυπα Γραμμάτια Πληρωμών, τα οποία είναι εκτε¬ 
λεστέα, εφ' όσον φέρουν την υπογραφή του Προέδρου 
και του Ταμία του Δ.Σ. και είναι θεωρημένα απάτην Ι.Α.Α. 

4. Βιβλίο κτηματολογίου για τυχόν ακίνητα περιουσι¬ 
ακά στοιχεία του Ιδρύματος και βιβλίο κινητών πραγ¬ 
μάτων 

5. Βιβλίο Συμβάντων 

6. Βιβλίο παρουσίας του προσωπικού 


7. Μητρώο παιδιών 

8. Βιβλίο εκδρομών, επισκέψεων, ομιλιών και διαλέ¬ 
ξεων 

β)Το ίδρυμα τηρεί και άλλα βιβλία τα οποία κρίνονται 
από το Δ.Σ. απαραίτητα για τη λειτουργία του. 

Άρθρο 14 

Δωρητές - ευεργέτες 

Το Δ.Σ. μπορεί με απόφαση του να ανακηρύξει Δωρη¬ 
τές και Ευεργέτες είτε εν ζωή είτε μετά θάνατον. 

Άρθρο 15 

Ειδικές διατάξεις - Κατάργηση του Ιδρύματος 

Το Ίδρυμα καταργείται με απόφαση της Διαρκούς Ιε- 
ράς Συνόδου κατόπιν αιτιολογημένης απόφασης του 
Δ.Σ. αυτού, η οποία εγκρίνεται από το Μητροπολιτικό 
Συμβούλιο, όταν δεν εκπληρώνει τις εκκλησιολογικές 
προϋποθέσεις και την αποστολή του, όταν παρεκκλίνει 
του σκοπού του ή καταστεί ανέφικτη η λειτουργία του. 
Σε κάθε περίπτωση κατάργησης του Ιδρύματος κάθε 
κινητό ή ακίνητο περιουσιακό στοιχείο αυτού ανήκει 
στο Νομικό Πρόσωπο του Ιερού Ναού Μεταμορφώσεως 
Σωτήρος Βριλησσίων. 

Άρθρο 16 

Τροποποίηση του Κανονισμού 

Ο παρών Κανονισμός μπορεί να τροποποιηθεί από την 
Ιερά Σύνοδο με αιτιολογημένη πρόταση του Δ.Σ. που 
εγκρίνεται από το Μητροπολιτικό Συμβούλιο. 

Η τροποποίηση αυτή υπόκειται στις ίδιες διατυπώσεις 
δημοσίευσης όπως και ο παρών Κανονισμός. 

Άρθρο 17 

Ισχύς του Κανονισμού 

1. Η ισχύς του παρόντος Κανονισμού αρχίζει υπό την 
δημοσίευση του στην Εφημερίδα της Κυβερνήσεως. 

2.0 Κανονισμός αυτός δημοσιεύεται και στο Επίσημο 
Δελτίο της Εκκλησίας της Ελλάδος «Εκκλησία». 

Άρθρο 18 

Κάλυψη δαπάνης 

Η σύστασις Ιδρύματος διά του παρόντος Κανονισμού, 
των μελλόντων να λειτουργήσουν Γυμνασίου και Λυκεί¬ 
ου ουδεμίαν δαπάνην προκαλεί εις βάρος του προϋπο¬ 
λογισμού της Ενορίας Μεταμορφώσεως Σωτήρος Βρι- 
λησσίων Ιεράς Αρχιεπισκοπής Αθηνών, πλην της ετήσιας 
επιχορηγήσεως κατ'άρθρον 12, η οποία εξαρτάται από 
την έκδοση επόμενων αποφάσεων εγγραφής πιστώσε¬ 
ων εις τον προϋπολογισμό της Ενορίας, η δε δαπάνη 
μισθοδοσίας του μελλοντικού εμμίσθου προσωπικού 
θα προέλθη και θα προσδιορισθή υπό των κανονιστικών 
πράξεων της διαδικασίας προσλήψεως του αναγκαίου 
προσωπικού. 

Ο κανονισμός αυτός να δημοσιευθεί στην Εφημερίδα 
της Κυβερνήσεως και στο επίσημο δελτίο «ΕΚΚΛΗΣΙΑ». 

Αθήνα, 11 Ιανουάριου 2017 

Ο Πρόεδρος 

ΤΟ Αθηνών ΙΕΡΩΝΥΜΟΣ 





5906 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'693/07.03.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























